PATVIRTINTA

 Švenčionėlių Karaliaus Mindaugo gimnazijos

 direktoriaus pavaduotojos ugdymui,

 pavaduojančios direktorių 2022 m. rugsėjo 01 d.

 įsakymu Nr. O-251

**ŠVENČIONIŲ R. ŠVENČIONĖLIŲ KARALIAUS MINDAUGO GIMNAZIJOS 2022–2023 MOKSLO METŲ PRADINIO, PAGRINDINIO IR VIDURINIO UGDYMO PROGRAMŲ UGDYMO PLANAS**

**I SKYRIUS**

**2021─2022 M. M. UGDYMO PLANO ĮGYVENDINIMO ANALIZĖ**

1.2021-2022 m. m. gimnazijos ugdomoji veikla buvo grindžiamas gimnazijos bendruomenės išdiskutuotomis vertybėmis (pagarba, atsakomybė, pasitikėjimas) ir prioritetais (ugdymo kokybė, išsilavinusi, socialiai atsakinga ir pilietiškai brandi asmenybė ir mokymuisi palanki, saugi ugdymo(si) aplinka). Veiklos uždaviniai orientuoti į savivaldų ir personalizuotą mokymą(si), darbuotojų kompetencijų tobulinimą bendradarbiaujant ir dalijantis patirtimi, mokinio asmeninę ūgtį (lyderystę, tam tikrų kompetencijų plėtrą), STEAM ir edukacinių aplinkų įgalinimą.

1.1. Įgyvendinat gimnazijos siekius didelis dėmesys buvo skirtas mokinių savivaldaus mokymosi kompetencijos ugdymui(si): 2021 m. buvo nustatyta, kad apie 45 – 55 proc. mokinių geba formuluoti mokymosi tikslus, planuoti laiką, susirasti bent vieną informacijos šaltinį, trečdalis – objektyviai įsivertinti asmeninę pažangą. Skatinant mokinius siekti geresnių mokymosi rezultatų, ugdant atsakingą požiūrį į mokymąsi gimnazijos metodinėse grupėse buvo susitarta, kad mokytojai kasmet mokslo metų pradžioje supažindins mokinius su dalyko vertinimo sistema, mokinių individualios pažangos stebėjimo, fiksavimo ir vertinimo kriterijais. Mokinių asmeninė pažanga, sėkmės ir nesėkmės plačiau įsivertinamos ir aptariamos individualiai pabaigus mokomojo dalyko skyrių ar ciklą, prieš kontrolinių darbą. Buvo susitarta, kad per kiekvieną pamoką mokiniai įsivertins žinias, mokytojai jiems nurodys spragas ir silpnąsias sritis. 2022 m. metodinės grupės įsivertino mokinių gebėjimą kelti mokymosi uždavinį ir įsivertinti, aptarė šio gebėjimo stiprinimo būdus. Paraleliai mokytojams, tobulinantiems pamokos planavimą, buvo teikiama pagalba – kolegialaus planavimo pratybos, kolegialios pamokos vedimas ir jos aptarimas (35 mokytojai kolegialiai suplanavo ir pravedė 16 pamokų). Metodinės tarybos teigimu, ši mokytojų mokymosi forma taikytina ir ateityje. Gerąja patirtimi mokytojai dalijosi gimnazijos interneto svetainėje esančiame „Metodiniame avilyje“. 2021 metų rugsėjį savivaldaus mokymosi kompetencijos matavimo įrankį pakeitė kūrybiškumo, pilietiškumo, kultūrinės, pažinimo, komunikavimo, socialinės emocinės kompetencijų matavimo priemonė, kurios dėka nustatyta, kad 50-60 proc. 5 – 8 ir I-II klasių mokinių minėtos kompetencijos yra vidutinės.

1.2. Diferencijavimo kokybės vertinimas (rudenį ir pavasarį atliktas tyrimas) atskleidė, kad pamokų užduotys atitinka 80 proc. 5-8, I-IV klasių mokinių gebėjimus. Skirtingo sunkumo užduotis mokiniai gali rinktis visose pamokose, tačiau daugiau kaip 25 proc. mokinių išskyrė šiuo aspektu tris dalykus: lietuvių kalba, matematika, anglų kalba. Nustatyta, kad prasčiau diferencijuojama IT, technologijų, geografijos, biologijos, fizikos, chemijos, muzikos pamokose. 72 proc. apklaustųjų mokinių nurodo, kad daugelyje pamokų, išskyrus fizika ir chemija, gali dirbti savo tempu, dalyje pamokų (teigia 28 proc.) gali pasirinkti ir užduoties atlikimo būdą. Siekiant optimizuoti mokinių mokymosi krūvį, tiriamos namų darbų apimtys ir prasmingumas. Iš mokinių apklausos nustatyta, kad 64 proc. respondentų namų darbams skiria 0,5-2 val., apie 30 proc. – įvardijo namų darbų naudą. Atsižvelgiant į apklausos rezultatus, mokytojams, klasių vadovams pateiktos rekomendacijos. 2021 – 2022 m. m. organizuotos beveik visų dalykų konsultacijos – pagal UP joms skirta 1818 val. Iš tyrimo „Konsultacijų poreikis ir naudingumas“ nustatyta, kad konsultacijų tvarkaraštis tiko 85 proc. mokinių, pavieniai mokiniai tarėsi dėl konsultacijų individualiai.

1.3. Lyderystei stiprėti padėjo gimnazijos Mokinių tarybos veiklos aktyvinimas: ši savivaldos institucija 2021-2022 m. m. įgyvendino 5 iniciatyvas. 58 proc. 1-8, I-IV klasių ryškėja/ryškūs mokiniai lyderiai (iš viso klasių vadovai apklausoje įvardijo 32 lyderius). Vis dėlto dar stokojama lyderystės skatinimo pačioje pamokoje, paveikesnės mokinių pripažinimo, įvertinimo ir skatinimo sistemos. Nepakankamas mokinių tėvų (globėjų) įtraukimas. Taip pat plėstina ir socialinės – pilietinės veiklos pasiūla: įvairesnė veikla, įtraukiant socialinius partnerius stiprintų mokinių lyderystę, savanorystę, savarankiškumą.

1.4. Daug dėmesio skirta STEAM ugdymui: planingai vykdyti eksperimentai gamtos mokslų laboratorijoje, mokiniai sėkmingai dalyvavo „Ateities inžinerijos“ projekte, 5-6 klasėse diegiama integralaus gamtamokslio ugdymo programa . 2021-2022 m. m., stiprinant mokinių technologines, gamtamokslines, ugdymo karjerai kompetencijas, plečiant jų akiratį, pabandyta ir 5-8 klasių mokiniams siūlyti pasirenkamuosius dalykus: eksperimentinė biologija, programavimo ir elektronikos pradmenys su Micro:bit. lietuvių kalba ir profesija. 2022-2023 m. m. pasirenkamųjų dalykų pasiūla bus išplėsta, sudarant sąlygas mokiniams rinktis iš ne mažiau kaip trijų praktinio pobūdžio, bet skirtingų sričių dalykų.

1.5. 2021-2022 m. m. baigė 408 5-8, I-IV klasių mokiniai. 9 proc. (5 proc. mažiau nei pernai) gimnazijos šių klasių mokinių baigė puikiai ir labai gerai, daugiau kaip trečdalis baigė pagrindiniu lygiu, 49 proc. – patenkinamai, 2 proc. (3 proc. mažiau nei pernai) iki papildomų darbų turėjo neigiamų metinių įvertinimų. 5-8, I - II klasių metinis pažangumas artimas bendram gimnazijos pažangumui. Bendram kontekste išsiskiria 8a klasė su ryškiu teigiamu pažangumo pokyčiu (12 proc. daugiau mokinių baigė puikiai ir labai gerai). Lyginant 2021-2022 m. m. I ir II pusmečių 5-8, I-IV klasių pažangumą, fiksuojamas neigiamas pažangumo pokytis, nes 5 proc. padaugėjo mokinių, baigusių II pusmetį su neigiamais įvertinimais:

|  |  |  |  |  |
| --- | --- | --- | --- | --- |
| Pusmetis | Aukštesnysis lygis | Pagrindinis lygis | Patenkinamas lygis | Nepatenkinamas lygis |
| I | 9 proc. | 32 proc. | 49 proc. | 11 proc. |
| II | 8 proc. | 34 proc. | 41 proc. | 6 proc. |

Asmeninę pažangą 5-8, I-IV klasėse II pusm. padarė 46 proc. mokinių (1 proc. mažiau nei pernai). Ypač ryški asmeninė pažanga Ib, IIb, IIa, IVa klasėse. Lyginant su I pusmečiu, II pusmetyje mokiniams sekėsi geriau - asmeninę pažangą padarė 1 proc. daugiau mokinių:

|  |  |  |
| --- | --- | --- |
|  | II pusmetis | I pusmetis |
| Padariusių pažangą dalis | 46 proc. | 45 proc. |
| Nepadariusių pažangos dalis | 10 proc. | 4 proc. |
| Neigiamas pažangos pokytis | 44 proc. | 51 proc. |

Atkreiptinas dėmesys, kad 31 proc. 5-8, I-II klasių dalykų vidurkis kilo (0,04-0,19 balo):

|  |  |  |  |  |  |  |  |
| --- | --- | --- | --- | --- | --- | --- | --- |
| Klasė | 5a | 5b | 6a | 6b | 6c | 7a | 7b |
| Vid. pokytis | -0,22 | -0,12 | -0,05 | -0,09 | -0,13 | -0,21 | -0,02 |
|  |  |  |  |  |  |  |  |
| Klasė | 8a | 8b | Ia | Ib | IIa | IIb |  |
| Vid. pokytis | 0,12 | -0,14 | -0,05 | 0,07 | 0,19 | 0,04 |  |

Ypač didelę pažangą padarė 8a ir IIa klasės. Atskiros pažangumo gerinimo priemonės taikytinos 5 kl., 7a, 8b klasėse, kuriose klasės vidurkio pokytis neigiamas.

1.6. Lietuvių kalbos PUPP 2022 m. rezultatai gimnazijoje prastesni už rajono lietuvių kalbos PUPP rodiklius:

|  |  |  |  |  |
| --- | --- | --- | --- | --- |
|  | Aukštesniuoju lygiu | Pagrindiniu lygiu | Patenkinamu lygiu | Nepatenkinamai |
| Gimnazijoje | 0 | 42 | 37 | 24 |
| Rajone | 5 | 52 | 35 | 8 |

Matematikos PUPP 2022 m. rezultatai prastesni už rajono rezultatus (išskyrus aukštesniu lygiu išlaikiusiųjų dalį) ir už 2021 m. rezultatus:

|  |  |  |  |  |
| --- | --- | --- | --- | --- |
|  | Aukštesniuoju lygiu | Pagrindiniu lygiu | Patenkinamu lygiu | Nepatenkinamai |
| Gimnazijoje | 2 | 5 | 27 | 63 |
| Rajone | 0 | 13 | 17 | 42 |

2022 m. brandos egzaminus (toliau – VBE) abiturientai išlaikė prasčiau nei rajono abiturientai (išskyrus fizikos VBE).

1.7. 2022 m. rajono, regiono, Lietuvos ir tarptautinėse olimpiadose ir konkursuose sėkmingai dalyvavo 32 proc. 5-8, I-IV klasių mokinių, iš jų 10 proc. mokinių dalyvavo keliose olimpiadose ar konkursuose, 5 proc. 5 – 12 klasių mokinių sėkmingai dalyvavo sporto varžybose (prizinės vietos žr. lentelę):

|  |  |  |  |
| --- | --- | --- | --- |
| Rajono konkursuose ir olimpiadose | Regiono konkursuose | Šalies konkursuose ir olimpiadose | Tarptautiniuose konkursuose |
| 32 | 5 | 22 | 28 |

**II SKYRIUS**

**BENDROSIOS NUOSTATOS**

2. Švenčionių r. Švenčionėlių Karaliaus Mindaugo gimnazijos 2022–2023 m. m. pradinio, pagrindinio ir vidurinio ugdymo programų planas (toliau – ugdymo planas) parengtas vadovaujantis Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688 „Dėl 2021-2022 ir 2022-2023 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendrojo lavinimo mokyklos bendraisiais sveikatos saugos reikalavimais, Mokymosi krypčių pasirinkimo galimybių didinimo 14–19 metų mokiniams modelio aprašu, Gimnazijos veiklos programa, atsižvelgiant į gimnazijos mokinių, jų tėvų (globėjų, rūpintojų) ir mokytojų siūlymus.

3. Gimnazijos ugdymo planas reglamentuoja pradinio, pagrindinio, vidurinio ugdymo programų, pradinio ir pagrindinio ugdymo individualizuotos programos, socialinių įgūdžių ugdymo programos (toliau – ugdymo programos) ir su šiomis programomis susijusių neformaliojo vaikų švietimo programų įgyvendinimą.

4. Gimnazijos ugdymo plano tikslas – apibrėžti ugdymo programų vykdymo reikalavimus gimnazijos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

5. Ugdymo plano uždaviniai gimnazijoje:

5.1. nustatyti reikalavimus ugdymo procesui gimnazijoje organizuoti ir ugdymui pritaikyti pagal mokinių mokymosi poreikius;

5.2. nustatyti pamokų skaičių, skirtą dalykų Bendrosioms programoms įgyvendinti;

5.3. stiprinti gimnazijos bendruomenės ir mokinių tėvų bendradarbiavimą.

6. Ugdymo plane vartojamos sąvokos:

6.1. **Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais.

6.2. **Dalyko modulis** – apibrėžta, savarankiška ir kryptinga ugdymo programos dalis.

6.3. **Kontrolinis / atsiskaitomasis darbas** (testas, rašinys, uždavinių sprendimas, laboratorinis darbas ir kt.) – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas (pažymiu į dienyną), kuriam atlikti skiriama ne mažiau kaip 30 minučių.

6.4. **Savarankiškas darbas -** diagnostikai skirta ir neformaliai vertinama praktinė veikla, kai mokinys pats arba / ir mokytojo padedamas pasitikrina žinias, gebėjimus, įgūdžius.

6.5. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

6.6. **Pamoka** – pagrindinė nustatytos trukmės nepertraukiamo mokymosi organizavimo forma.

6.7. **Konsultacija** – pagrindinė pamokos trukmės mokymosi organizavimo forma, skirta pasiekti pasiekimams, numatytiems Pradinio, Pagrindinio ir Vidurinio ugdymo programose.

6.8. **Mokinio individualus ugdymo planas** – mokinio, besimokančio pagal vidurinio ugdymo programą, pasirinkti mokytis dvejiems metams dalykai, dalykų kursai ir moduliai; mokinio, besimokančio pagal individualizuotą pagrindinio ugdymo programą; mokinio, besimokančio pagal socialinių įgūdžių ugdymo programą; mokiniui, mokomam namie; mokiniui, besimokančiam pagal pagrindinio ugdymo programą ir turinčiam mokymosi sunkumų arba sėkmingai besimokančiam ar siekiančiam pagerinti vieno ar kelių dalykų pasiekimus ir pan.

6.9. **Privalomasis dalykas** – dalykas, kurį mokinys privalo mokytis pagal Ugdymo programą.

6.10. Kitos ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**III SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ. UGDYMO PLANO ĮGYVENDINIMAS**

 7. Ugdymo organizavimas 2022-2023 mokslo metais:

 7.1. mokslo metų ir ugdymo proceso pradžia – 2022 m. rugsėjo 1 d.

 7.2. ugdymo proceso trukmė:

|  |  |  |
| --- | --- | --- |
| Klasė | Ugdymo dienų skaičius | Ugdymo proceso pabaiga |
| 1 – 4 klasės | 175 | 2023-06-08 |
| 5-8, I-II klasės ir socialinių įgūdžių ugdymo klasė | 185 | 2023-06-22 |
| III klasės  | 180 | 2023-06-15 |
| IV klasės | 170 | 2023-06-01 |

 7.3. mokinių atostogos. Į atostogų trukmę neįskaičiuojamos švenčių dienos:

|  |  |
| --- | --- |
| Rudens atostogos | 2022 m. spalio 31d. – lapkričio 4 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14 d. |

8. Ugdymo proceso skirstymas pusmečiais:

8.1. I pusmetis: 2022 m. rugsėjo 1 d. – 2023 m. sausio 31 d.;

8.2. II pusmetis:

8.2.1. 1–4 klasėms: 2023 m. vasario 1 d.– 2023 m. birželio 8 d.;

8.2.2. 5–8, I-II klasėms: 2023 m. vasario 1 d.– 2023 m. birželio 22 d.;

8.2.3. III ir socialinių įgūdžių klasėms: 2023 m. vasario 1 d. – 2023 m. birželio 15 d.;

8.2.4. IV klasėms: 2023 m. vasario 1 d. – 2026 m. birželio 1d.

9. Vasaros atostogos skiriamos:

9.1. 1-8, I-III ir socialinių įgūdžių ugdymo klasių mokiniams pasibaigus ugdymo procesui. Vasaros atostogos trunka iki 2023 m. rugpjūčio 31 d.;

9.2. IV klasės mokiniams - pasibaigus švietimo, mokslo ir sporto ministro nustatytai brandos egzaminų sesijai. Atostogos trunka iki einamųjų metų rugpjūčio 31 d.

10. Jeigu gimnazijos IV klasės mokinys laiko pasirinktą brandos egzaminą(-us) ar įskaitą(-as) pavasario (Velykų) atostogų metu, atostogų dienos, kurias jis laiko egzaminą ar įskaitą, nukeliamos į artimiausią darbo dieną po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių. Mokinys raštu informuoja gimnazijos direktorių, klasės vadovas informuoja dalyko mokytojus (,,*n“* TAMO el. dienyne nežymima).

11. Ugdymo procesas organizuojamas pamokų forma. Pamokos trukmė 2 – 12 klasių mokiniams – 45 min., 1 klasių mokiniams – 35 min., 10 min. skiriama žaidimams klasėje.

12. Pamokos prasideda 8.00 val. Esant reikalui gali prasidėti vėliau, bet ne vėliau kaip 9.00 val. Pamokų laikas gimnazijoje:

| Pamoka | Pamokų laikas | Pertraukų trukmė |
| --- | --- | --- |
| Pirma | 8.00 – 8.45 | 10 min. |
| Antra | 8.55 – 9.40 | 20 min. |
| Trečia | 10.00 – 10.45 | 20 min. |
| Ketvirta | 11.05 – 11.50 | 20 min. |
| Penkta | 12.10 – 12.55 | 15 min.  |
| Šešta | 13.10 – 13.55 | 10 min. |
| Septinta | 14.05 – 14.50 | 10 min. |
| Aštunta | 15.00 – 15.45 |  |

 13. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei  laikotarpiu (toliau – ypatingos aplinkybės) ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso būdu (gimnazija yra dalykų brandos egzaminų centras, vyksta remonto darbai gimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

13

14. Ekstremali temperatūra gimnazijos ir (ar) gyvenamojoje teritorijoje:

14.1. minus 20 °C ar žemesnė – 1–4 ir 5 klasių mokiniams;

14.2. minus 25 °C ar žemesnė – 6–8, I-IV klasių mokiniams;

14.3. 30 °C ar aukštesnė – 1–8, I-IV klasių mokiniams.

15. Gimnazijos vadovas, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, gali priimti ugdymo organizavimo sprendimus:

15.1. mažinančius / šalinančius pavojų mokinių sveikatai ir gyvybei;

15.2. laikinai stabdyti ugdymo procesą, kai dėl susidariusių aplinkybių gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas gimnazijos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, gimnazijos vadovas sprendimą dėl ugdymo proceso stabdymo derina su savivaldybės vykdomąja institucija ar jos įgaliotu asmeniu;

15.3. ugdymo procesą ar jo dalį organizuoti nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Gimnazijos vadovas sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

16. Gimnazijos vadovo sprendimu ugdymo procesą ar jo dalį organizuojant nuotoliniu mokymo būdu, gimnazija vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

17. Egzaminų sesijos metu (kai gimnazija yra egzamino centras) pamokos gali būti pradedamos antroje pamainoje arba organizuojamos kitose erdvėse (pagal Higienos norma pamokos baigiasi ne vėliau kai 19 val.).

18. Prieš mokiniui išvykstant į sanatoriją, tėvai (globėjai, rūpintojai) apie tai raštu informuoja gimnazijos vadovą, mokinio laikinas išvykimas gydytis ir mokytis įforminamas direktoriaus įsakymu, su kuriuo supažindinamas klasės vadovas ir dalyko mokytojai. Dienyne *n* nežymima. Mokinys, grįžęs iš sanatorijos, klasės vadovui pateikia išrašą apie mokymosi pasiekimus. Klasės vadovas informuoja dalyko mokytojus apie mokinio gautus įvertinimus. Dalyko mokytojai įveda į TAMO dienyną gautus įvertinimus, pažymint ,,Pažymiai iš kitos įstaigos“. Išrašas apie mokymosi pasiekimus dedamas į mokinio asmens bylą.

**ANTRASIS SKIRSNIS**

**GIMNAZIJOS UGDYMO TURINIO ĮGYVENDINIMO PLANAVIMAS**

 19. Gimnazijoje rengiami:

| Programos, plano pavadinimas | Rengėjai | Programos, plano aptarimas, derinimas, tvirtinimas | Dokumentas, pagal kurį rengiama programa, planas | Data | Pastabos |
| --- | --- | --- | --- | --- | --- |
| Dalyko ilgalaikiai planai | Mokytojai | Aptaria dalyko metodinės grupės, metodinės grupės pirmininkas derina planus su kuruojančiu direktoriaus pavaduotoju ugdymui | Bendrosios programos | Iki einamųjų metų rugpjūčio 31 d. | To paties dalyko mokytojai rengia dalyko planą kartu, vadovaudamiesi metodinėje taryboje patvirtinta plano struktūra  |
| Pasirenka­mųjų dalykų programos | Mokytojai | Aptaria dalyko metodinės grupės, tvirtina direktorius | Bendrosios programos | Iki einamųjų metų rugpjūčio 31 d. | Vadovaujamasi programų rengimo tvarka |
| Neformaliojo švietimo programos | Mokytojai | Aptaria dalyko metodinės grupės, tvirtina direktorius | Neformaliojo švietimo koncepcija | Iki einamųjų metų rugsėjo 11 d. | Vadovaujamasi programų rengimo tvarka |
| Pamokos planas | Mokytojai, pradedantys dirbti, grįžę po kelerių metų pertraukos ar siekiantys aukštesnės kvalifikacinės kategorijos, kai stebimos jų pamokos  | - | Bendrosios programos | Kiekvienai pamokai | Vadovaujamasi pamokos plano rengimo forma |
| Pritaikytos ir individuali­zuotos dalykų mokymo programos  | Mokytojai | Aptariamos VGK ir su mokinių tėvais (globėjais, rūpintojais) | Bendrosios programos | Iki einamųjų metų rugsėjo 11 d. | Laikomasi individualizuo­tos ir pritaikytos programos rengimo formos |
| Klasių vadovų planai | Klasių vadovai | Derina planus su kuruojančiu direktoriaus pavaduotoju ugdymui | Gimnazijos veiklos planas | Iki einamųjų metų rugsėjo 15 d. |  |

 20. 1 – 8, I-II klasių dalykų planai, programos rengiami vieneriems mokslo metams, III-IV kl. – dvejiems metams:

 20.1. ilgalaikiuose planuose metams planuojamos rezervinės pamokos. Jų skaičius nurodomas ilgalaikių planų pabaigoje ir priklauso nuo dalykui skiriamo valandų skaičiaus: 3 pamokų rezervas – 1–2 savaitinės pamokos; 4–5 pamokų rezervas – 3 savaitinės pamokos; 6–8 pamokų rezervas – 4–6 savaitinės pamokos;

 20.2. įrašai ilgalaikiame plane ir el. dienyne turi sutapti; el. dienyno pamokos skiltyje „Pamokos tema“ nurodoma pamokos tema, „Namų darbai“ – skirti namų darbai; neskyrus namų darbų rašomas „–“ (brūkšnys). Skiltis „Klasės darbas“ pildoma tuo atveju, jei pamokoje nedalyvavo bent vienas mokinys: nurodomi pamokoje ugdomi gebėjimai, įgūdžiai ar vertybės (pagal ilgalaikį planą). El. dienynas pildomas lietuvių kalba. Išimtį sudaro užsienio kalbų dienynas, kuriame pamokos tema gali būti įrašoma ta užsienio kalba, kurios mokoma;

 20.3. mokytojas, rengdamas ilgalaikius planus, koreguoja iki 25 proc. dalyko turinio, siedamas jį su gimnazijos, miesto ir rajono kultūriniu, istoriniu, socialiniu kontekstu;

 20.4. įgyvendindamas ilgalaikius planus mokytojas turi teisę daryti pakeitimus (skiria daugiau ar mažiau pamokų, nei numatyta) atsižvelgdamas į klasės gebėjimus, patirtį, pasiekimus. Pakeitimai fiksuojami plano skiltyje „Pastabos“. Jei ilgalaikis planas, keičiamas daugiau kaip 20 proc., vėl aprobuojamas metodinėje grupėje.

 21. Dalyko, pasirenkamojo dalyko ilgalaikio plano lentelės privalomos dalys:

|  |  |  |  |  |  |
| --- | --- | --- | --- | --- | --- |
| Ciklopavadinimas/tema/potemė | Gebėjimai,(gebėjimų Nr. iš BP) | Val.sk.(nuo – iki) | Vertinimas | Integracija | Pastabos |

 22. Mokytojų metodinės grupės gali numatyti, be privalomų lentelės dalių, ir specifines dalis, kurios reikšmingos dalyko mokymui.

 23. Dalyko mokytojai per pirmąsias dalyko pamokas pasirašytinai supažindina (supažindinimą fiksuoja el. dienyno instruktažo atspausdintame lape, lapus su parašais perduoda kuruojančiam vadovui iki einamųjų metų rugsėjo 11 d.):

 23.1. III klasių mokinius su vidurinio ugdymo dalyko programa ir dalyko brandos egzamino programa;

 23.2. 5-8, I-IV klasių mokinius su saugiu elgesiu technologijų, fizinio ugdymo, dailės, chemijos, fizikos, biologijos pamokose ir praktinių darbų metu;

 23.3. 1-8, I-IV klasių mokinius su dalyko vertinimo sistema.

 24. Neformaliojo švietimo programos privalomosios dalys:

|  |
| --- |
| BENDROSIOS NUOSTATOS |
| Neformaliojo švietimo programos pavadinimas |  |
| Programos rengėjo vardas, pavardė  |  |
| Programos rengėjo kvalifikacija |  |
| Programos trukmė, apimtis |  |
| Programos dalyvių amžius (klasė); dalyvių skaičius (sąrašas pridedamas, priedas Nr. 1 ir priedas Nr.2) |  |
| PROGRAMOS PASKIRTIS |
| Tikslas |  |
| Uždaviniai |  |
| Ugdytinos kompetencijos (įgyjamos žinios, gebėjimai, nuostatos) |  |
| PROGRAMOS TURINYS, METODAI IR PRIEMONĖS |
| Veiklos aprašas  |  |
| Integruojamos programos |  |
| Metodai |  |
| Priemonės |  |
| Partneriai už gimnazijos ribų |  |
| PASIEKIMAI IR JŲ (ĮSI)VERTINIMAS |
| Metodai, dažnumas |  |
| Atsiskaitomasis renginys, skirtas gimnazijos bendruomenei (*metai, mėnuo, diena, pavadinimas*) |  |
| Teminis planas (pridedamas, priedas Nr.3) |  |

25. Mokiniams, turintiems specialiųjų ugdymosi poreikių, dalyko ugdymo programos rengiamos vadovaujantis specialiojo pedagogo metodinėmis rekomendacijomis ir nustatyta programos forma.

26. Klasės vadovas planuoja darbo su klase veiklą pagal šias darbo kryptis: darbas su klase, bendradarbiavimas su kolegomis, mokinių tėvais, su mokinio šeima, individualus darbas, prevencinių ir kitų programų integracija. Klasės vadovo veiklos plano privalomosios dalys:

|  |
| --- |
| GIMNAZIJOS VEIKLOS PRIORITETINĖS SRITYS |
| GIMNAZIJOS VEIKLOS TIKSLAI IR UŽDAVINIAI |
| KLASĖS VADOVO VEIKLOS TIKSLAI IR UŽDAVINIAI |
| TRUMPA KLASĖS CHARAKTERISTIKA |
| Klasės vadovo veiklos planas |
| Mėnuo | Darbas su mokiniais | Bendradarbiavimas su dalykų mokytojais ir kt. gimnazijos darbuotojais | **Dokumentacijos tvarkymas** | Bendravimas ir bendra­ų tėve­ti kininke gebėjimų. darbiavimas su mokinių tėvais (globėjais) | Etnokultūros, sveikatos ugdymo ir kitos prevencinės programos | Kita veikla:gimnazijos renginiai, išvykos, projektai, pažintinė-kultūrinė, sportinė **ir pan.** |
| Su klase: karjeros ugdymas, soc, įgūdžių ugdymas, renginiai,  | Individualus darbas |
|  |  |  |  |  |  |  |  |

 27. Programas, ilgalaikius planus (aptartus, suderintus, patvirtintus) mokytojai privalo turėti darbo vietoje, jais naudotis, reikalui esant atlikti juose korekcijas, administracijai ar auditoriams paprašius juos pateikti.

 **TREČIASIS SKIRSNIS**

**UGDYMO VEIKLŲ INTEGRAVIMAS**

28. Gimnazija, vykdydama smurto ir patyčių prevenciją, diegia Olweus programos kokybės užtikrinimo sistemą (OPKUS),

29. Gimnazija, užtikrindama sveikatos įgūdžių formavimą, dalyvauja respublikiniame Sveikatiados projekte, kuris įtraukia bendruomenę į sveikatą stiprinančias veiklas: higienos reikalavimų, aktyvaus ir saugaus judėjimo, sveikos mitybos, palankaus mikroklimato užtikrinimo kūrimą.

30. Aktyvinant mokinių fizinę veiklą 1–4 klasėse skiriama 1 val. šokiui. 9-10 klasėse mokiniai lanko 2 fizinio ugdymo pamokas ir renkasi neformaliojo švietimo fizinio ugdymo arba šokio grupę gimnazijoje ar už jos ribų, 11-12 klasėse mokiniai lanko 2 fizinio ugdymo ar šokio pamokas.

31. Integruojamosios ir prevencinės programos integruojamos į ugdymo turinį:

| Integruojamosios programos | Klasė | Dalykas, į kurį integruojama | Valandų skaičius | Pastabos |
| --- | --- | --- | --- | --- |
| Bendrųjų kompetencijų ir gyvenimo įgūdžių programos: „Mokymosi mokytis“, „Komunikavimo“, „Darnaus vystymosi“, „Sveikatos ir gyvenimo įgūdžių“, „Kultūrinio sąmoningumo**“** | 1-8, I-II | Į mokomųjų dalykų ir neformaliojo ugdymo turinį | BUP 11 priedas | Atskirai planuoti nereikia |
| Sveikatos ir lytiškumo ugdymo bei rengimo šeimai bendroji programa  | 1-8, I-IV | Į mokomųjų dalykų turinį |  | Vadovaujamasi Sveikatos ir lytiškumo ugdymo bei rengimo šeimai bendrąja programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 ,, Dėl Sveikatos ir lytiškumo ugdymo bei rengimo šeimai programos tvirtinimo“ |
| Į klasių vadovų veiklą |  |
| Į neformalųjį švietimą |  |
| Žmogaus saugos programa | 1-4 | Į visų mokomųjų dalykų turinį | Ne mažiau kaip 6 val.  |  Vadovaujamasi Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 ,,Dėl Žmogaus saugos programos tvirtinimo“ |
| 5,8 | Dėstoma kaip atskiras dalykas | 1 val. per savaitę17 val. per pusmetį |
| I-II |
| III-IV | Į chemijos, fizikos, biologijos dalykų turinį | 17 val. per pusmetį |
|  Alkoholio, tabako ir kitų psichiką veikiančių medžiagų vartojimo prevencijos programa | 5-8, I-IV |  Į mokomųjų dalykų turinį;klasių vadovų, sveikatos priežiūros ir gimnazijos specialistų (psichologo, socialinio pedagogo) veiklas |  | Vadovaujamasi Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 |
| Ugdymo karjerai programa  | 1–8, I-IV | Į visų mokomųjų dalykų pamokas  | po 2 val. | Vadovaujamasi Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos tvirtinimo“ |
| 1–8, I-II | Į klasės valandėles | 4 val. |
| 1–8, I-IV | Į pažintines, kultūrines veiklas | 4 val. |
| 8, I | Dėstomas pasirenkamasis dalykas „Lietuvių kalba ir profesija“ | 37 val. |
|  | 5-8, I-IV | Įgyvendinama karjeros ugdymo koordinatoriaus suplanuota veikla |
| Etninės kultūros ugdymas | 1–4 | Į lietuvių k., pasaulio pažinimo, muzikos, šokio, dailės mokomuosius dalykus  | 1–3 val.  | Vadovaujamasi Pradinio ugdymo etninės kultūros programa, patvirtinta gimnazijos direktoriaus įsakymu |
| 5–8 |  Į lietuvių k., istorijos, etikos, muzikos, dailės dalykus | 1–3 val. | Vadovaujamasi Etninės kultūros pagrindinio ugdymo programa, patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V–651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“ |
| 1–8 | Į neformaliojo švietimo veiklą: meninių kolektyvų, meninės pakraipos būrelių veiklą | 8–10 val. |
| I-IV | Į istorijos, pilietiškumo pagrindus, dorinį ugdymą, lietuvių kalbą ir literatūrą, menus, geografija, technologijas, fiziką. |  |
| I-IV | Į gimnazijos renginius ir veiklas | 6 val. |
| 1–8 | Į mokomuosius dalykus | 1–3 val. |
| Nacionalinio saugumo ir krašto gynybos programa | I-IV | Į istoriją, pilietiškumo pagrindus, lietuvių kalbą, teisės pagrindus |  | Vadovaujamasi Nacionalinio saugumo ir krašto gynybos programa, patvirtinta Lietuvos Respublikos švietimo ir mokslo ministro 2017 m. lapkričio 28 d. įsakymu Nr. V-943 |
| Verslumo ir finansinio raštingumo ugdymas | 1-4 | Į matematikos, pasaulio pažinimo, lietuvių kalbos, technologijų ir etikos dalykus |  |  |
| 5-8 | Į matematikos, etikos, geografijos, technologijų, IT, gamtos mokslų, pilietiškumo pagrindų, užsienio kalbų pamokas.  |  |  |
| I-II | Į „Ekonomika ir verslumas“ pamokas |  |  |

32. Mokytojas, formuodamas klasės mokinių ugdymo turinį, pasirenka klasės lygiui ir dalykui tinkamą integruojamos programos temą ir ją įrašo į ilgalaikį planą, pravedęs pamoką įrašo elektroniniame dienyne prie pamokos temos.

33. Klasių vadovai konkretina integruojamų programų temas, atsižvelgdami į mokinių amžių, patirtį, individualius ar grupės poreikius, ugdomosios veiklos pobūdį, ir jas įrašo į klasės veiklos planus ir elektroniniame dienyne.

34. Mokinio pasiekimai ir pažanga vertinami įgyvendinant programų integraciją pagal programose pateiktus reikalavimus vertinant neformaliuoju būdu. Pasiekimai ir pažanga aptariami žodžiu.

35. 5 - 6 klasės dalyvauja integralaus gamtamokslinio ugdymo programos išbandymo projekte: gamtos mokslų pamokose vieną pusmetį dirba biologijos mokytojas, kitą pusmetį – fizikos ir/ar chemijos mokytojas.

36. Tarpdalykinė, vidinė, integruojamųjų ir prevencinių programų integracija aptariama mokytojų metodinėse grupėse ir metodinėje taryboje iki rugpjūčio 31 d. Tarpdalykinės integracijos pamokos fiksuojamos Metodinės tarybos veiklos plane.

37. Programų integravimą į ugdymo turinį stebi direktoriaus pavaduotojai ugdymui, kuruojantys atskirų dalykų ugdymą ir klasių vadovų veiklą. Du kartus per metus integruojamųjų ir prevencinių programų integraciją aptaria su mokytojais.

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

 38. Socialinė-pilietinė veikla yra privaloma pagrindinio ugdymo proceso dalis:

38.1. Veiklos trukmė 5–8, I-II klasių mokiniams ne mažiau kaip 10 val. kiekvienam mokiniui per mokslo metus;

38.2. Socialinės veikla orientuota į:

38.2.1. dalyvavimą klasės ir gimnazijos savivaldos veikloje;

38.2.2. gimnazijos patalpų ir aplinkos tvarkymą, švaros puoselėjimą, švaros dienų organizavimą klasėje, estetinį erdvių apipavidalinimą;

38.2.3. gimnazijos interneto svetainės kūrimą arba atnaujinimą;

38.2.4. įvairiapusę savitarpio pagalbą klasėje, pagalbą organizuojant renginius;

38.2.5. gimnazijos reprezentavimą įvairiose srityse ir veiklose, bendrą veiklą su kitomis institucijomis, gimnazijos partneriais;

38.2.6. darbą gimnazijos bibliotekoje ir kraštotyros muziejuje;

38.2.7. dalyvavimą šalpos, socialinės paramos bei prevencinėse akcijose;

38.2.8. įvairią pagalbą klasės vadovui, mokytojams, tvarkant ar rengiant dokumentus;

38.2.9. klasių valandėlių ruošimas ir vedimas, renginių organizavimas klasėje bei gimnazijoje, budėjimas gimnazijoje renginių metu,

39. Socialinė-pilietinė veikla gali būti kita mokinio laisvai pasirinkta ir vykdoma veikla.

40. Klasės vadovas kartu su mokiniais ruošdamas klasės veiklos planą, numato ir socialinės – pilietinės veiklos kryptis, detalizuoja veiklą, pasirašytinai supažindina mokinius su socialinės – pilietinės veiklos organizavimo principais

41. Socialinės-pilietinės veiklos apskaitą elektroniniame dienyne vykdo klasių vadovai. Dalykų mokytojai, švietimo pagalbos specialistai taip pat gali žymėti atliktą mokinių veiklą, valandų skaičių elektroniniame dienyne. Kiti gimnazijos darbuotojai apie mokinio atliktą veiklą praneša klasės vadovui žodžiu arba raštu, o šis įveda informaciją į dienyną. Socialinės veiklos atlikimą už gimnazijos ribų patvirtina atitinkama įstaiga, pateikdama pažymą su atsakingo asmens parašu ir antspaudu.

42. Mokslo metų pabaigoje klasės vadovas įrašo metinį socialinės-pilietinės veiklos vertinimą – ,,įskaityta” arba ,,neįskaityta“.

43. Jei mokinys per mokslo metus neatliko reikiamo skaičiaus socialinių valandų, jam skiriami vasaros darbai ar likus mėnesiui iki mokslo metų pabaigos gimnazijos administracija mokinį nukreipia tuo metu gimnazijai svarbiai socialinei veiklai. Apie tokius atvejus klasių vadovai informuoja direktoriaus pavaduotoją ugdymui, kuris vykdo socialinės veiklos kontrolę gimnazijoje.

44. Pažintinė, kultūrinė, meninė, kūrybinė veikla – gimnazijos ugdymo turinio dalis. Ji įgyvendinama atsižvelgiant į Pradinio, Pagrindinio ir Vidurinio ugdymo programose numatytą dalykų turinį, mokinių amžių.

45. Gimnazija, siekdama nuosekliai ugdyti mokinių kompetencijas, sieja formaliąsias kalbų (lietuvių, anglų, vokiečių, rusų), socialinio ugdymo (istorija, geografija, ekonomika), gamtamokslinio ugdymo (gamta ir žmogus, chemija, biologija, fizika), meninio ugdymo (muzika, dailė, šokis) informacinių technologijų pamokas su neformaliosiomis praktinėmis veiklomis.

46. 2022–2023 m. m. organizuojama ši veikla, kuriai skiriama 48 valandos:

| Eil. Nr. | Veiklos pavadinimas | Data | Klasė | Pamokų skaičius | Atsakingas |
| --- | --- | --- | --- | --- | --- |
| 1. | Mokslo ir žinių diena ,,Visi keliai prasideda nuo čia“  | 2022-09-01 | 1-8, I-IV  | 4 | Klasių vadovai, fizinio ugdymo mokytojai, direktoriaus pavaduotojai ugdymui N. Kapačinskienė ir R. Činčikienė |
| 2. | Gimnazijos diena | 2022-10-14 | 1-8, I-IV  | 4 | Gimnazijos tarybos pirmininkas, vadovai, darbo grupė |
| 3. | Šv. Kalėdų belaukiant. Etninės kultūros ir eglutės įžiebimo diena | 2022-12-23 | 1-8, I-IV | 4 | Direktoriaus pavaduotojai ugdymui N. Kapačinskienė ir R. Činčikienė, klasių vadovai, lietuvių kalbos, dorinio ugdymo, menų mokytojai |
| 4. | Sausio 13-osios minėjimas | 2023-01-13 | 1-8, I-IV | 4 | Direktoriaus pavaduotojai ugdymui N. Kapačinskienė ir R. Činčikienė, klasių vadovai, istorijos mokytojai |
| 5. | Visuomenės ir refleksijos diena | 2023-01-31 | 1-8, I-IV | 4 | Direktoriaus pavaduotoja ugdymui D. V. Kašina, klasių vadovai, Gimnazijos taryba |
| 6. | Vasario 16-osios minėjimas | 2023-02-15 | 1-8, I-IV | 4 | Direktoriaus pavaduotojai ugdymui N. Kapačinskienė ir R. Činčikienė, klasių vadovai, istorijos mokytojai |
| 7. | Dainuoju ir eiles skaitau LietuvaiPilietiškumo ugdymo diena | 2023-03-10 | 1-8, I-IV | 4 | Direktoriaus pavaduotojai ugdymui N. Kapačinskienė ir R. Činčikienė, socialinių mokslų, menų mokytojai |
| 8. | Ugdymo karjerai diena  | 2023-04-26 | 1-8, I-IV | 4 | Ugdymo karjerai koordinatorius, direktoriaus pavaduotojai ugdymui D. V. Kašina, R. Činčikienė, darbo grupė |
| 9. | Netradicinio mokymosi (projektų) diena | 2023-05-25 | 1-8, I-IV | 4 | Direktoriaus pavaduotoja ugdymui R. Gasparevičienė, Metodinė taryba  |
| 10. | Sveikatingumo diena | 2023-06-06 | 1–4 | 4 | Direktoriaus pavaduotoja ugdymui R. Činčikienė |
| 11. | Gedulo ir vilties dienos minėjimas  | 2023-06-14 | 5-8, I-III | 4 | Direktoriaus pavaduotoja ugdymui N. Kapačinskienė, klasių vadovai |
| 12. | Refleksijos ir mokslo metų baigimo šventė ,,Susitiksime. Iki!“ Padėkos koncertas  | 2023-06-082023-06-152023-06-22 | 1–4III5-8,I-II | 4 | Direktorius, darbo grupė |

 47. Ši veikla vykdoma vietoje pamokų, todėl mokiniams yra privaloma ir fiksuojama elektroniniame dienyne įrašu ,,Pažintinė, kultūrinė diena“. Įrašomas veiklos pavadinimas. Nedalyvavę veikloje mokiniai pažymimi ,,n“ raide.

48. Jeigu pažintinė ir kultūrinė veikla vykdoma už gimnazijos ribų, vadovaujamasi Mokinių ekskursijų, turistinių žygių, išvykų organizavimo tvarka, patvirtinta gimnazijos direktoriaus įsakymu.

**PENKTASIS SKIRSNIS**

**MOKYMOSI KRŪVIO REGULIAVIMAS**

49. Mokiniui mokymosi krūvis per savaitę paskirstytas proporcingai. Vadovaujantis Higienos norma gimnazijoje ugdymo procesui organizuoti sudaromas tvarkaraštis. 1–4 klasėse vyksta ne daugiau kaip šešios (formaliojo ir neformaliojo švietimo) pamokos per dieną, 5–8, I-IV klasėse – ne daugiau kaip septynios (formaliojo) pamokos.

50. Maksimalus pamokų skaičius per savaitę 1 klasėse negali viršyti 25 pamokų per savaitę, 2–4 klasėse – 30, 5–8, I-IV klasėse –35 pamokų.

51. 1 ir 5 klasės mokiniams skiriamas minimalus privalomas pamokų skaičius per savaitę, didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais). Kadangi iš mokinių kompetencijų įsivertinimo apibendrinimo nustatyta, kad 80 proc. mokinių kultūrinė ir pažinimo kompetencija yra vidutinė ir žema, 5 klasės mokiniai akiračiui plėsti, technologinėms, kalbinėms ir kultūrinėms kompetencijoms stiprinti renkasi vieną iš pasirenkamųjų dalykų: „Švenčionių krašto istorija“, „Programavimas ir elektronikos pradmenys su Microbit“, „Įdomusis mokslas apie žodžius“;

52. Gimnazijos direktoriaus pavaduotojas ugdymui atlieka nuoseklią mokinių mokymosi krūvio stebėseną, siekdamas tausoti mokinio sveikatą:

52.1. organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę;

52.2. vykdo kontrolinių darbų skyrimo stebėseną.

52. Gimnazija užtikrina, kad 1-8, I-II klasių mokiniams per dieną nebūtų skiriamas daugiau kaip vienas kontrolinis darbas. Kontrolinių / atsiskaitomųjų darbų skyrimas III-IV klasių mokiniams derinamas su dalyko laikinąja grupe: kontrolinis / atsiskaitomasis darbas rašomas, jei laikinojoje grupėje du kontrolinius darbus tą dieną rašo ne daugiau kaip 1 / 3 grupės mokinių.

53. Apie kontrolinį darbą mokinius mokytojai informuoja ne vėliau kaip prieš savaitę el. dienyne TAMO. Kontroliniai darbai negali būti rašomi iš karto po ligos, atostogų, nerekomenduojami po šventinių dienų. Nepažymėjus laiku el. dienyne ar nesuderinus su mokiniais kontrolinio / atsiskaitomojo darbo datos mokiniams paliekama teisė nerašyti kontrolinio / atsiskaitomojo darbo.

51. Gimnazija užtikrina, kad užduotys, kurios skiriamos atlikti namuose:

51.1. atitiktų mokinio galias;

51.2. būtų tikslingos ir naudingos tolesniam mokinio mokymui ir mokymuisi, padėtų siekti numatytų mokymosi tikslų;

51.3. nebūtų skiriamos atostogoms;

51.4. nebūtų skiriamos dėl įvairių priežasčių neįvykusių pamokų uždaviniams įgyvendinti;

51.5. būtų tikrinamos;

51.6. būtų diferencijuojamos, jei toks poreikis atsiranda po asmeninės pažangos pamokoje nustatymo;

51.7. teiktų grįžtamąją informaciją apie mokinio mokymąsi;

51.8. privalomų perskaityti kūrinių sąrašas mokiniams pateikiamas birželio mėn. / rugsėjo mėn.

52. Mokinio, kuris mokosi pagal vidurinio ugdymo programą, pamokų tvarkaraštis optimizuojamas, atsižvelgiant į gimnazijos galimybes ir teikiant prioritetą mokinio poreikiams.

53. Mokiniams, besimokantiems pagal pagrindinio ugdymo programos antrąją dalį (9-10 gimnazijos klasės), pamokų tvarkaraštyje gali būti ne daugiau kaip vienos pamokos trukmės laiko tarpas per savaitę. Mokinių laisvą laiką gimnazija siūlo išnaudoti neformaliajam švietimui, savišvietai.

54. Gimnazijoje esant mokinių, kurie mokosi pagal pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudarytos sąlygos juos atlikti gimnazijos skaitykloje, dalyko mokytojo kabinete arba mokiniui rekomenduojama lankyti dienos centrą.

55. Mokymosi pagalbai skiriamos trumpalaikės ar ilgalaikės konsultacijos. Trumpalaikių konsultacijų dažnumas priklauso nuo mokantis kylančio poreikio išsiaiškinti tai, ko mokinys nesuprato.

56. Trumpalaikės konsultacijos neįskaitomos į mokinio mokymosi krūvį, o ilgalaikės (trukmė lygi pamokos trukmei) konsultacijos organizuojamos per visą gimnazijos nustatytą mokymosi trukmės periodą (pavyzdžiui, pusmetį) ir įskaitomos į mokymosi krūvį.

57. Dalykų mokytojai mokinių tėvus (globėjus, rūpintojus) elektroniniame dienyne informuoja apie mokiniui siūlomą mokymosi pagalbą ir mokinio daromą pažangą konsultacijos

58. Mokiniui, kuris atstovauja gimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos nukeliamos į artimiausias darbo dienas;

59. Mokiniui, kuris dalyvauja šalies ir tarptautinėse olimpiadose, varžybose, suteikiama viena diena joms pasiruošti. Šis laikas įskaitomas į ugdymosi dienų skaičių.

60. Mokinys, atleistas nuo fizinio ugdymo, jo metu dalyvauja pamokoje (padeda mokytojui, žaidžia stalo žaidimus arba, pateikus tėvams prašymą, savarankiškai mokosi skaitykloje). Jeigu šios pamokos pagal pamokų tvarkaraštį yra pirmosios ar paskutinės, tėvams pateikus prašymą, mokiniai gali į gimnaziją atvykti vėliau arba išvykti anksčiau.

61. Mokinys, jeigu pageidauja, gimnazijos direktoriaus įsakymu atleidžiamas nuo dalies ar visų pamokų lankymo tų dalykų:

61.1. kurių  jis yra nacionalinių ar tarptautinių olimpiadų, konkursų per einamuosius mokslo metus prizinės vietos laimėtojas;

61.2.  kurių mokosi  formalųjį švietimą  papildančio ugdymo mokyklose  (muzikos, dailės, menų, sporto ir kitose) pagal formalųjį švietimą papildančio ugdymo programas (ar yra  jas baigęs).

62. Sprendimas dėl atleidimo nuo konkretaus dalyko pamokų priimamas, jei dalyko mokytojas, įvertinęs neformaliojo vaikų švietimo programų turinį, pripažįsta, kad neformaliojo vaikų švietimo programos turinys dera su Bendrųjų programų turiniu. Programas ar jų nuorodas gimnazijai pateikia mokinys ar mokinio tėvai (globėjai, rūpintojai) kartu su prašymu dėl atleidimo nuo to dalyko pamokų iki rugsėjo 15 d. ar sausio 15 d. Dalykas, nuo kurio dalies ar visų pamokų mokinys atleidžiamas, įskaitomas į mokinio individualųjį planą, jei jis yra rengiamas. Mokiniui nerekomenduojama teikti prašymo dėl atleidimo nuo dalies ar visų pamokų lankymo to dalyko, kurio brandos egzaminą planuoja laikyti.

63. Gimnazijoje priimti sprendimai dėl menų ar fizinio ugdymo dalykų, o išimtiniais atvejais – ir kitų dalykų vertinimų, gautų mokantis pagal formalųjį švietimą papildančias programas, įskaitymo ir konvertavimo į pažymius pagal dešimtbalę vertinimo skalę ar lygį:

63.1. mokinys, likus savaitei iki pusmečio pabaigos, pateikia pažymą su įvertinimais, gautais formalųjį  švietimą papildančioje ugdymo mokykloje (muzikos, dailės, menų);

63.2. dalyko pusmečio įvertinimas įrašomas į el. dienyną išvedus gautų pažymių vidurkį;

63.3. mokinys, kuris mokosi sporto mokykloje, iš fizinio ugdymo dalyko  privalo atsiskaityti tris kartus per pusmetį pagal mokytojo pateiktus ir gimnazijos direktoriaus įsakymu patvirtintus vertinimo kriterijus;

63.4. mokinys, baigęs formalųjį  švietimą papildančią ugdymo  mokyklą (muzikos, dailės, menų), iš dailės, muzikos ar choreografijos privalo  atsiskaityti tris kartus per pusmetį pagal mokytojo pateiktus ir gimnazijos direktoriaus įsakymu patvirtintus vertinimo kriterijus;

63.5. pažymiai įrašomi į el. dienyno dalyko įvertinimo skiltį, iš jų išvedamas pusmetis.

64. Tėvai (globėjai, rūpintojai), pateikdami prašymą dėl atleidimo, prisiima atsakomybę už vaiko saugumą  pamokų, nuo kurių jis atleistas, metu. Tėvai pasirašytinai supažindinami su įsakymu dėl atleidimo nuo dalyko pamokų.

65. Mokinys, atleistas nuo dalyko pamokų, tuo metu gali mokytis individualiai skaitykloje. Klasės vadovas gali pasiūlyti mokiniui socialinę veiklą. Jei mokinys atleistas nuo pirmos pamokos ar paskutinės, jis gali atitinkamai neatvykti į pirmą pamoką ar išeiti iš paskutinės pamokos į namus.

66. Klasės vadovas ir socialinis pedagogas vykdo atleistų nuo menų pamokų užimtumo stebėseną ir užfiksavę susitarimo pažeidimus (mokinys išeina iš gimnazijos teritorijos, pažeidžia elgesio taisykles ir pan.) rekomenduoja gimnazijos direktoriui panaikinti įsakymą dėl atleidimo nuo pamokų.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI IR MOKYMOSI PASIEKIMŲ GERINIMAS**

67. Gimnazijos direktoriaus pavaduotojas ugdymui koordinuoja mokymosi pasiekimų stebėseną ir mokymosi pagalbos teikimo organizavimą.

68. Mokymosi pagalbos mokiniui teikimo proceso dalyviai: mokomųjų dalykų mokytojai, klasės vadovai, švietimo pagalbos specialistai, Vaiko gerovės komisija, gimnazijos administracija, tėvai (globėjai, rūpintojai).

69. Gimnazija vykdo žemų pasiekimų prevenciją:

69.1. mokytojas vadovaujasi trijų pakopų strategija: sužadinimas (paskatina vaikus daugiau sužinoti apie tai, kas labiausiai pravers jų patirčiai), prasmės suvokimas (pati pamoka, kai mokiniai gauna naujos informacijos bei idėjų ir įsisąmonina jų prasmę) bei apmąstymas (proceso dalyviai nagrinėja, kas vyko pirmame ir antrame etape, suvokdami, kas išmokta ir ko siekti toliau).

* 1. mokytojas, klasės vadovas šalina motyvaciją slopinančias aplinkybes, žadina pozityvumą: žodinis pagyrimas, grįžtamoji informacija raštu ir žodžiu (išsiaiškinant tarpinius tikslo siekimo rezultatus, ar teisinga linkme einama), užduotys, klausimai ir atsakymai, skatinantys tyrinėti, ieškoti informacijos įvairiuose šaltiniuose (sužadinant natūralų mokinių norą domėtis nežinomais dalykais, tyrinėti).
	2. skiriama klasės valandėlė(s) ir dalyko pamokos mokinių kompiuteriniam raštingumui tobulinti (supažindinimas su dienynu ir jo funkcijomis, darbas su nuotolinio mokymosi platformomis, kompiuterinėmis programų, reikalingų mokymosi užduotims atlikti, naudojimo pagrindai ir pan.)
	3. organizuojami pasitarimai dėl 5 klasės mokinių adaptacijos ir problemų prevencijos;
	4. vykdomas tėvų švietimas ir formuojama teigiama tėvų nuostata į mokslą ir mokymąsi, stiprinama atsakomybė už vaiko mokymąsi;
	5. klasių vadovai ir dalykų mokytojai nuolat stebėti vaikų mokymąsi ir tuoj pat reaguoja į neigiamus mokymosi pokyčius, stiprina pageidaujamą elgesį;

70. Mokymosi pagalba mokiniui būtinai suteikiama:

70.1. kai pasiekimų lygis (vieno ar kelių dalykų) žemesnis nei numatyta Pradinio, Pagrindinio ugdymo bendrosiose programose, ir mokinys nedaro pažangos:

70.1.1. 1-4 klasių mokinio tėvams siūloma kreiptis dėl programos mokiniui lengvinimo;

70.1.2. 5-8, I-II klasių mokiniams mokytojai:

70.1.2.1. diferencijuoja klasės ir namų užduotis;

70.1.2.2. teikia konsultacijas, informuoja dienyne (komentarų ties konkrečiu mokiniu skiltyje) klasės vadovą ir tėvus apie įvykusį / neįvykusį pokytį, teiktą pagalbą;

70.1.2.3. jei yra poreikis, mokina mokinius prisijungti prie mokymosi platformų ir/ar techniškai tinkamai atlikti užduotį (pvz., nufotografuoti ekraną, įkelti nuotrauką ir pan.)

70. 1.3. jei mokytojo taikytos priemonės nepaveikios, klasės vadovas:

70.1.3.1. išsiaiškina žemo pažangumo priežastis;

70.1.3.2. primena tėvams pareigą užtikrinti vaiko kokybišką mokymąsi;

70.1.3.3. patikrina, ar mokiniui pavyksta prisijungti prie mokymosi platformų; esant poreikiui, papildomai pamokina;

70.1.3.4. pastebėjęs, kad mokiniui reikalinga socialinė ir/ar psichologinės pagalba, kreipiasi į pagalbos vaikui specialistus;

70.1.3.5. kreipiasi į socialinį pedagogą, jei mokinio mokymasis ir /ar lankomumas negerėja.

70.2. kai kontrolinis darbas ar atsiskaitomasis darbas įvertinamas nepatenkinamai:

70.2.1. 1-4 klasių mokiniams teikiamos konsultacijas klaidoms analizuoti ir analogiškoms užduotims spręsti;

70.2.2. 5-8, I-IV klasių dalyko mokytojas:

70.2.2.1. laiku teikia grįžtamąjį ryšį apie klaidas;

70.2.2.2. informuoja tėvus ir mokinį elektroniniame dienyne apie siūlomas dalyko individualias konsultacijas;

70.2.2.3. supažindinama su galimybe gauti gerai besimokančių mokinių pagalbą;

70.2.2.4. dalyko mokytojas informuoja klasės vadovą ir tėvus apie padarytą pažangą konsultacijos metu;

70.2.2.5. sudaro sąlygas mokiniui perrašyti kontrolinį darbą, jei mokinys padarė pažangą konsultacijų metu;

70.3. kai mokinys dėl mokymosi sunkumų gavo du ir daugiau iš eilės nepatenkinamus kurio nors dalyko įvertinimus, dalyko mokytojas:

70.3.1. diferencijuoja mokinio mokymąsi, pritaiko užduotis pagal mokinio gebėjimus;

70.3.2. taiko komandinio darbo metodą (įtraukiami gerai temą supratusieji mokiniai);

70.3.3. skiria papildomus darbus ir konsultacijas, informuoja mokinį ir jo tėvus apie konsultacijų galimybę ir konsultacijose padarytą pažangą;

70.4. kai mokinys dėl ligos ar kitų priežasčių praleido dalį pamokų:

70.4.1. jei mokinys praleido 1-2 savaites – dalyko mokytojas mokiniui skiria diferencijuotas užduotis pamokoje ir diferencijuotus namų darbus, teikia individualias konsultacijas;

70.4.2. jei mokinys praleido 3 ir daugiau savaičių – sudaro mokinio individualų ugdymo planą spragoms likviduoti (1,5–2 mėn.), informuoja tėvus per el. dienyną;

70.4.3. aptaria su mokiniu mokymo(si) virtualiosiose aplinkose prieinamumą, mokymosi išteklių panaudojimą ir sudaro individualias užduotis savarankiškam darbui;

70.4.4. dalyko mokytojas informuoja klasės vadovą ir tėvus apie įvykusį / neįvykusį pokytį.

70.5. jei mokinio pasiekimai yra aukščiausio lygmens ir (ar) jei jis siekia domėtis pasirinkta mokymosi sritimi:

70.5.1 dalyko mokytojas pamokose koreguoja mokinio mokymąsi, skiria sudėtingesnes užduotis, teikia trumpalaikes konsultacijas, individualizuotus namų darbus, siūlo dalyvauti konkursuose, aukštųjų mokyklų užsiėmimuose;

70.5.2. aptaria su mokiniu mokymo(si) virtualiosiose aplinkose prieinamumą, mokymosi išteklių panaudojimą ir sudaro individualias užduotis savarankiškam darbui;

70.6. patyrusiems mokymosi sunkumų COVID – 19 pandemijos metu organizuojamos veiklos netradicinėse erdvėse, naudojamasi virtualiomis edukacinėmis programomis, teikiamos konsultacijos, sudaromos sąlygos atlikti namų darbus gimnazijoje.

70.7. Mokiniams, atvykusiems iš užsienio, *po mokymosi išlyginamojoje klasėje teikiamos trumpalaikės arba ilgalaikės konsultacijos;*

71. Mokinio individualaus plano forma:

Švenčionėlių Karaliaus Mindaugo gimnazijos

\_\_\_\_\_\_ klasės mokinio \_\_\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

Individualus ugdymo planas

|  |  |  |  |  |
| --- | --- | --- | --- | --- |
| Eil. Nr. | Tema | Gebėjimai | Atsiskaitymo data | Įvertinimas |
|   |   |   |   |   |

|  |  |
| --- | --- |
| Mokinys | Dalyko mokymosi sunkumai kyla, nes  |
| Kaip sieksiu geresnių rezultatų: |
| Tėvų įsipareigojimas  |  |
| Klasės vadovo įsipareigojimas |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mokinio parašas vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mokytojo parašas vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tėvo parašas vardas, pavardė)

72. Organizuojamos ilgalaikės ir trumpalaikės konsultacijos 5-8, I-IV klasių mokiniams:

72.1. 5 klasėse, atsižvelgiant į Nacionalinio mokinių pasiekimų patikrinimo rezultatus, organizuojamos trumpalaikės konsultacijos mokiniams, teikiant pirmenybę mokinių raštingumui ir skaitymo technikai (teksto visumos ir detalių suvokimui, išvadų darymui, interpretavimui), matematiniams gebėjimams (skaičiavimui, geometrijai), gamtamoksliniams dalykams, užsienio k. (anglų) kalbos gebėjimams lavinti, skiriant kiekvienam dalykui po 1–3 val. atsižvelgiant į pagalbos mokiniui poreikį;

72.2. 6-8 klasėse teikiama pagalba pagal poreikį;

72.3. I klasėse, atsižvelgiant į Nacionalinio mokinių pasiekimų patikrinimo rezultatus, organizuojamos trumpalaikės konsultacijos mokiniams, teikiant pirmenybę stochastikos ir problemų sprendimo uždaviniams, skaitymo įgūdžiams stiprinti, individualizuojamos ir diferencijuojamos užduotys pamokose, teikiama mokinių pagalba.

72.4. II - IV klasėse organizuojamos trumpalaikės konsultacijos mokiniams pagal poreikį;

72.5. trumpalaikės konsultacijos teikiant pagalbą mokiniui neįskaitomos į mokinio mokymosi krūvį (trumpesnės už pamokos trukmę), ilgalaikių konsultacijų trukmė lygi pamokos trukmei, dėl to didina mokinio mokymosi krūvį;

72.6. konsultacijų tvarkaraštis tvirtinamas gimnazijos direktoriaus. Konsultacijų apskaitą ir konsultacijų veiksmingumo analizę vykdo direktoriaus pavaduotojas ugdymui.

73. Mokymosi pasiekimų gerinimo priemonės:

73.1. didžiausias dėmesys pamokose skiriamas pažinimo kompetencijai ugdyti: sudaromos sąlygos pamokoje formuluotis mokymosi lūkesčius, pasirinkti sprendimų būdus, informacijos šaltinius, aktualizuojama laiko vadyba ir mokymosi reflektavimas ir įsivertinimas tiek po pamokos, tiek po dalyko temos; pažinimo kompetencijos raida matuojama kiekvieno pusmečio pabaigoje, aptariama trišaliuose pokalbiuose;

73.2. lietuvių kalbos ir literatūros pamokose 5-8 klasėse diferencijuojamas ugdymo turinys, pamokos vedamos netradicinėse edukacinėse erdvėse, formalus ugdymas papildomas neformaliomis veiklomis, taikomi motyvuojantys ugdymo metodai; 5-8 klasėse klasės dalijamos į grupes, I-II klasėse sudarytos trys grupės, skiriamas modulis, III- IV klasėse mokiniai gilina žinias dalyko modulyje.

73.3. užsienio kalbų – organizuojamos trumpalaikės konsultacijos 5-8, I-IV klasių mokiniams kalbos vartojimo įgūdžiams formuoti, diferencijuojamas ir individualizuojamas ugdymo turinys, pamokos vedamos netradicinėse edukacinėse erdvėse, didelis dėmesys skiriamas įvairių strategijų mokymui; III-IV klasėje sudaryta galimybė pasirinkti dalyko modulį;

73.4. tiksliųjų mokslų – matematikos ir IT pamokose 5-8, I-II klasių mokiniai dalinami į tris grupes, III-IV klasėse mokiniai pasirenka matematikos ir/ar IT modulį, vykdomas užduočių individualizavimas ir diferencijavimas pamokose, skiriant namų darbų užduotis, siūlomos trumpalaikės konsultacijos, taikomi motyvuojantys metodai, ugdymas organizuojamas ir netradicinėse edukacinėse erdvėse;

73.5. socialinių mokslų – 5-8, I-IV klasėje diferencijuojamos pamokos ir namų darbų užduotys, teikiamos trumpalaikės konsultacijos, III-IV klasėje mokiniai gali rinktis istorijos modulį;

73.6. gamtos mokslų – 5-8, I-IV klasėje diferencijuojamos pamokos ir namų darbų užduotys, teikiamos trumpalaikės konsultacijos, siūlomi projektai, vykdomi praktiniai darbai, III-IV klasėje mokiniai gali rinktis gamtos mokslų modulius;

74. 5 klasių ir naujiems mokiniams skiriamas adaptacijos laikotarpis:

74.1. 5 klasių mokiniams rugsėjo–spalio mėnesiais:

74.1.1. pirmosios dalyko pamokos skiriamos pažinčiai su mokiniais ir dalyko bei mokytojo reikalavimais;

74.1.2. nerašomi neigiami įvertinimai, akcentuojami vertinimo kriterijai, akcentuojant gebėjimus, siejant juos su pažymiu ir pasiekimų lygmeniu;

74.1.3. vertinant mokinių darbus, akcentuojama pažanga, klaidos aptariamos kaip galimybė tobulėti;

74.1.4. mokytojai ir mokiniai rugsėjo mėnesį pamokose segi korteles identifikatorius;

74.1.5. organizuojami susitikimai su psichologu ir socialinius pedagogu; atliekamas adaptacijos tyrimas;

74.1.6. organizuojamos klasės išvykos, pamokos netradicinėse erdvėse, projektinės veiklos;

74.1.7. suvienodinami pagrindiniai mokytojų reikalavimai;

74.1.8. ir pamokose, ir popamokinėje veikloje skatinama mokinių lyderystė ir atskaitomybė;

74.1.9. ilgalaikiai dalykų planai pakoreguojami atsižvelgiant į standartizuotų ir diagnostinių testų rezultatus;

74.1.10. rugsėjo ir spalio pabaigoje dėstančių mokytojų pasitarime aptariami mokinių pasiekimai, adaptacijos sunkumai, probleminiai atvejai.

74.2. naujiems mokiniams - dviejų savaičių:

74.2.1. nerašomi neigiami įvertinimai,;

74.2.2. atliekami diagnostiniai testai.

74.3. Iš užsienio atvykusiems mokiniams adaptacijos laikotarpio terminas pritaikomas individualiai;

75. Švietimo pagalba mokiniui teikiama vadovaujantis gimnazijos Švietimo pagalbos teikimo tvarkos aprašu, patvirtintu gimnazijos direktoriaus įsakymu.

**SEPTINTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

76. Gimnazijos nustatytos formos mokinio individualus planas rengiamas:

76.1. mokiniui, atvykusiam mokytis iš užsienio;

76.2. mokiniui, kuris besimokydamas pagal pradinio ar pagrindinio ugdymo programą patiria atskirų dalykų mokymosi sunkumų, siekia pagerinti vieno ar kelių dalykų pasiekimus ar itin sėkmingai mokosi;

76.3. mokiniui, turinčiam specialiųjų ugdymosi poreikių, besimokančiam pagal pritaikytą ar individualizuotą programą.

76.4. mokiniui, kuris mokosi pagal vidurinio ugdymo programą:

76.4.1. kiekvienas mokinys, kuris mokosi pagal vidurinio ugdymo programą, pasirengia individualų ugdymo planą, suderintą su gimnazijos galimybėmis. Mokinio individualaus ugdymo plano formą tvirtina direktorius.

76.4.2. gimnazijos direktoriaus pavaduotojas ugdymui iki einamųjų metų gegužės 1 d. informuoja būsimus III klasių mokinius ir jų tėvus (globėjus, rūpintojus) apie gimnazijos teikiamas ugdymo turinio pasirinkimo galimybes ir konsultuoja mokinius susidarant individualius ugdymo planus dvejiems mokslo metams;

76.4.3. individualus ugdymo planas sudaromas visai vidurinio ugdymo programai ir pateikiamas direktoriaus pavaduotojui ugdymui iki einamųjų metų gegužės 5 d., IUP gali būti koreguojamas pagal numatytą dalyko, kurso, dalyko modulio, mokėjimo lygio keitimo tvarką, patvirtintą gimnazijos direktoriaus;

76.5. mokiniui, kuris mokomas namie, individualų ugdymo planą mokiniui sudaro direktoriaus pavaduotojas ugdymui pagal gimnazijos nustatytą formą.

76.6. mokiniui, turinčiam specialiųjų ugdymosi poreikių:

76.6.1. individualius planus specialiųjų ugdymosi poreikių mokiniams sudaro specialusis pedagogas.

76.6.2. individualiame plane nurodomi dalyko mokymosi sunkumai, numatomi žingsniai pažangai pasiekti, specialistų pagalba, tėvų pagalba.

77. Individualus ugdymo planas privalo būti aiškus ir suprantamas mokiniui ir jo tėvams (globėjams, rūpintojams).

78. Vadovaujantis individualiu mokinio ugdymo planu sudaromas pamokų tvarkaraštis.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

79. Siekiant užtikrinti ugdymo kokybę, optimalias ir saugias mokinių darbo sąlygas, atsižvelgiant į mokinių skaičių klasėje, jų poreikį, saugą, darbo vietas klasėse klasės dalijamos į grupes per atskirų mokomųjų dalykų pamokas:

79.1. doriniam ugdymui, jeigu tos pačios klasės mokiniai pasirinko tikybą ir etiką. Jei 1–4 klasėse yra iki dvylikos mokinių, o 5–8, I-II klasėse iki 8 mokinių, pasirinkusių tikybą arba etiką, grupuojamos paralelios arba gretimos klasės;

79.2. užsienio kalbai mokyti 2–4 klasėse, jeigu klasėje kalbos mokosi ne mažiau kaip 20 mokinių, 5–8, I-II klasėse – jei pirmosios ar antrosios užsienio kalbos mokosi ne mažiau kaip 21 mokinys;

79.2.1. jei pirmąją užsienio kalbą 4 klasėse pasirinko 1-4 mokiniai, formuojama jungtinė grupė;

79.2.2. jei antrąją užsienio kalbą 6 klasėse pasirinko 1–4 mokiniai, sudaroma jungtinė dviejų gretimų klasių mokinių grupė;

79.2.3. mokytojui, laikinai išvykus, per užsienio kalbos pamokas grupės jungiamos.

79.3. informacinėms technologijoms mokyti klasė į grupes dalijama atsižvelgiant į kompiuterių skaičių (ne daugiau 18), kad prie kompiuterio galėtų dirbti vienas mokinys;

79.4. technologijoms mokyti 5–8, I-IV klasėse sudaromos mišrios berniukų ir mergaičių grupės atsižvelgiant į darbo vietų skaičių, kurį nustato Higienos norma. Maksimalus mokinių skaičius grupėje –18; klasė skyla į grupes, jei joje mokosi ne mažiau kaip 21 mokinys;

79.5. matematikai mokyti 5-8 klasės dalijamos į grupes, jei klasėje daugiau nei 21 mokinys; I-II klasėse sudaromos trys grupės;

79.6. sudaromos laikinosios grupės lietuvių kalbai ir literatūrai mokyti, esant klasėje ne mažiau 18 mokinių pagal pradinio ugdymo programą, 21 mokiniui – pagal pagrindinio ugdymo programą;

80. Klasės mokiniai skirstomi į grupes pagal abėcėlę, dalijant mokinių sąrašą per pusę. Jei yra nelyginis mokinių skaičius, didesnė grupė sudaroma pirmoji.

81. Minimalus mokinių skaičius laikinojoje dalyko ar jo kurso grupėje – 7. Esant mažesniam mokinių skaičiui, jungiamos paralelių klasių grupės. Išimtį sudaro III-IV kl. mažai pasirenkamų dalykų grupės (gali būti 5 mokiniai).

82. Maksimalus mokinių skaičius grupėje – 30.

83. Per mokslo metus sumažėjus modulio ar pasirenkamojo dalyko, neformaliojo švietimo grupės mokinių skaičiui iki 6 ir mažiau, (mokslinės tiriamosios krypties – iki 5), laikinoji grupė naikinama direktoriaus įsakymu.

84. 5-8, I-II klasėse mobilios grupės sudaromas, atsižvelgiant į mokinių raštu pareikštą pasirinkimą ir mokinių pasiekimus, III-IV klasėse – atsižvelgiant į mokinių individualų pasirinkimą ir tvarkaraščio galimybes bei optimalumą.

85. Nesusidarius laikinajai grupei, pavieniai mokiniai norimo kurso programų mokosi kartu su kitą kursą pasirinkusiais mokiniais, diferencijuojant jų ugdymą pamokoje.

86. Laikinosioms dalyko grupėms sudaryti panaudojamos pamokos, skirtos mokinių ugdymo poreikiams tenkinti ir pasiekimams gerinti.

**DEVINTASIS SKIRSNIS**

**GIMNAZIJOS IR MOKINIŲ TĖVŲ BENDRADARBIAVIMAS**

87. Spalio mėnesį organizuojamas visuotinis mokinių tėvų susirinkimas, kuriame tėvai supažindinami su gimnazijosugdymo ir ugdymosi galimybėmis, bendruomenės veikla ir pasiekimais,perspektyvomis, pateikiama gimnazijos veiklos ataskaita. Organizuojamos paskaitos pedagogikos, psichologijos, sveikatos ugdymo ir kitais klausimais.

88. Edukaciniai klasės tėvų susirinkimai organizuojami ne rečiau kaip 2 kartus per mokslo metus. Aptariama pirmokų ir penktokų adaptacija, klasės kolektyvo formavimas, vaiko asmenybės pažinimas, gebėjimai, individuali pažanga. Reikalui esant į susirinkimus kviečiami gimnazijos administracijos atstovai, dalykų mokytojai ir kiti specialistai.

89. Individualūs trišaliai susitikimai (mokinys – tėvas – klasės vadovas) vyksta ne rečiau kaip vieną kartą per pusmetį. Jų metu mokytojas supažindina tėvus su mokinio ugdymo(si) pasiekimais, elgesio bei lankomumo problemomis, vaikas aptaria asmeninę pažangą, numato pasiekimų gerinimo būdus. Norint pranešti skubią informaciją, bendraujama telefonu arba teikiant informaciją tėvams elektroniniame dienyne.

90. Gimnazijoje vyksta tradiciniai renginiai, pažintinės išvykos, sportinės varžybos, į kurias kviečiami mokinių tėvai (globėjai, rūpintojai); klasės vadovų planuose numatoma bent dvi bendros klasės ir tėvų veiklos.

91. Gimnazijoje vieną kartą per pusmetį organizuojamas Tėvų klubo užsiėmimas;

92. Su mokinių tėvais bendradarbiauja gimnazijos Vaiko gerovės komisija. Tėvai į komisijos posėdžius kviečiami dėl mokinio elgesio problemų, dėl  ugdymosi programos mokiniui skyrimo, dėl mokiniui reikiamos socialinės, pedagoginės, psichologinės pagalbos teikimo.

93. Gimnazijos mokytojai, pagalbos mokiniui specialistai skatina mokinių tėvus:

93.1. kurti vaikams tinkamą mokymosi aplinką namuose;

93.2. motyvuoti vaikus mokytis;

93.3. padėti vaikams ruošti pamokas namuose;

93.4. sudaryti galimybes vaikams dalyvauti neformaliojo švietimo veikloje.

**DEŠIMTASIS SKIRSNIS**

**DALYKŲ MOKYMO INTENSYVINIMAS**

94. Gimnazija Bendruosiuose ugdymo planuose ketveriems metams nustatytą Žmogaus saugos dalyko pamokų skaičių 5–6 ir 7–8 klasėse išdėsto per dvejus metus. Mokiniai, intensyviau mokydamiesi, dalyko bendrojoje programoje numatytus pasiekimus pasiekia per trumpesnį vienerių metų laikotarpį penktoje ir aštuntoje klasėje. I klasėje žmogaus saugos kursą išdėsto per vieną pusmetį.

95. III klasėje informacinių technologijų bendrąjį kursą išdėsto per vienus metus, šio dalyko metinis įvertinimas laikomas galutiniu įvertinimu ir įrašomas į Brandos atestatą;

96. Gimnazija, rengdama pamokų tvarkaraštį, intensyvina ir kitų dalykų mokymą, skirdama kelias pamokas iš eilės vieno ar kito dalyko. 5-7 klasėse dvigubinamos technologijų pamokos, 5-8, I-IV lietuvių k., matematikos, užsienio k., technologijų, menų, istorijos pamokos.

97. Intensyvinant dalyko mokymą, išlaikomas bendras pamokų, skirtų dalykui per dvejus metus, skaičius ir neviršijamas minimalus pamokų skaičius per savaitę.

**VIENUOLIKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS GIMNAZIJOJE**

98. Mokslo metų pabaigoje neformalųjį vaikų švietimą koordinuojantis direktoriaus pavaduotojas ugdymui nustato ateinančių mokslo metų neformaliojo švietimo poreikį, prireikus jį tikslina mokslo metų pradžioje ir, atsižvelgdama į juos, siūlo mokiniams neformaliojo švietimo programas.

99. Neformaliojo vaikų švietimo veikla yra neprivaloma ir įgyvendinama organizuojant mokslinę tiriamąją, pilietinę, socialinę, meninę, sveikos gyvensenos, etnokultūrinę, sveikos gyvensenos, sportinę, ekologinę veiklą ir yra skirta pasirinkusių mokinių asmeninėms, socialinėms, edukacinėms, profesinėms kompetencijoms ugdyti.

100. Neformaliojo vaikų švietimo programos ugdymo turinys planuojamas vieneriems mokslo metams, neformaliojo vaikų švietimo programą mokytojai rengia iki rugsėjo 13 d., suderina su direktoriaus pavaduotoju ugdymui, tvirtina direktorius.

101. Neformaliojo vaikų švietimo veiklą mokiniai renkasi laisvai iki rugsėjo 4 d.

102. Mokinių skaičius neformaliojo švietimo grupėje yra ne mažesnis kaip 7 mokiniai.

103. Neformaliojo vaikų švietimo veikla įrašoma į neformaliojo vaikų švietimo programų tvarkaraštį.

104. Neformaliojo vaikų švietimo programose dalyvaujančius mokinius gimnazija žymi Mokinių registre.

105. Informaciją apie neformaliojo švietimo veiklą būrelių vadovai pristato gimnazijos interneto puslapyje, žiniasklaidoje, stenduose, socialiniuose tinkluose ir kt..

106. Neformaliojo švietimo valandos klasėms paskirstytos atsižvelgiant į ugdymo koncentrus, klasių komplektų skaičių, gimnazijos tradicijas, veiklos tikslingumą, turimas lėšas. Šios veiklos įgyvendinamos per neformaliajam vaikų švietimui skirtas valandas (neformaliojo švietimo valanda – 45 min. trukmės), numatytas Bendrųjų ugdymo planų 75, 109, 129 punktuose.

107. Neformaliojo švietimo valandos paskirstomos mokslo metams, tačiau švietimo programos įgyvendinimas gali būti nutrauktas:

107.1. jei nevyksta užsiėmimai (nesusirenka minimalus mokinių skaičius, nepareigingas vadovas);

107.2. jei programos įgyvendinimas neatitinka joje pateiktos veiklos;

107.3. neformaliosios programos vadovui pageidaujant.

108. Neformaliojo švietimo programos įgyvendinamos saugiose ir patraukliose mokiniui aplinkose: muziejuje, klasėje, informatikos kabinete, Sirvėtos regioninio parko gamtos laboratorijoje, sporto salėje, aktų salėje, šokio kabinete, aikštyne.

109. Klasės vadovas, kartu su socialiniu pedagogu padeda kiekvienam mokiniui, ypač turinčiam nepalankias socialines, ekonomines, kultūrines sąlygas namuose ar turinčiam specialiųjų ugdymosi poreikių, pasirinkti jo poreikius atliepiančias įvairių krypčių neformaliojo vaikų švietimo programas.

**DVYLIKTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

110. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

111. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

112. Pradinio ugdymo bendroji programa įgyvendinama, ugdymą organizuojant pagal atskirus ugdymo dalykus ar integruojant ugdymo dalykų turinį.

113. Mokiniams, kurie mokosi namie:

113.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

113.1.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

113.1.2. 4 klasėje – 385 pamokos per mokslo metus (11 pamokų per savaitę).

113.2. pagal pagrindinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

113.2.1. 5–6 klasėse skiriamos 444 pamokos per mokslo metus (12 pamokų per savaitę);

113.2.2. 7–8 klasėse – 481 pamoka per mokslo metus (13 pamokų per savaitę);

113.2.3. I-II klasėse – 555 pamokos per mokslo metus (15 pamokų per savaitę);

113.3. pagal vidurinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

113.3.1. III klasėje – 504 (14 pamokų per savaitę);

113.3.2. IV klasėje – 476 pamokos per mokslo metus (14 pamokų per savaitę).

114. Suderinus su mokinio tėvais (globėjais, rūpintojais), gimnazijos vadovo įsakymu mokinys, kuris mokosi namie pagal pradinio ugdymo programą, gali nesimokyti menų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, pagal vidurinio ugdymo programą – meninio ugdymo ir technologijų pasirinkto dalyko, technologijų, fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos gimnazijoje, įrašomos į mokinio individualų ugdymo planą.

115. Gimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

116. Mokinys gali būti ugdomas (ugdytis) šeimoje pagal pradinio, pagrindinio ar vidurinio ugdymo programą. Gimnazija, kurios nuostatuose (įstatuose) įteisintas pavienio mokymosi forma ugdymosi šeimoje mokymo proceso organizavimo būdas, padeda tėvams (globėjams, rūpintojams) organizuoti vaikų ugdymą (ugdymąsi) šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**TRYLIKTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU**

117. Gimnazija, esant ypatingoms aplinkybėms, bet nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms, dalį ugdymo proceso įgyvendina nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o I-IV klasių mokiniams – iki 30 procentų.

118. Gimnazija, siekdama ypatingomis sąlygomis mažinti klasių srautų susitikimus, moko mokinius nuotoliniu mokymo proceso organizavimo būdu, kas dvi savaites keisdama mokymo proceso organizavimo būdą, t.y. dvi savaites 6, 8, II klasėse vyksta nuotolinis mokymas, 7, I, III klasėse mokoma kasdieniu mokymo proceso organizavimo būdu.

119. Gimnazija, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

120. Konsultacijos (individualios ir grupinės), atsižvelgiant į gimnazijos konkrečią situaciją, gali būti organizuojamos nuotoliniu mokymo proceso organizavimo būdu ir (ar) kasdieniu mokymo proceso organizavimo būdu.

121. Organizuojant ugdymo procesą nuotoliniu mokymo proceso organizavimo būdu, gimnazija įvertina mokinių mokymosi sąlygas namuose, aprūpinimą mokymosi priemonėmis, reikalingomis dalyvauti nuotolinio mokymosi procese ir šalina priežastis, dėl kurių mokiniai negali mokytis nuotoliniu mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos mokytis gimnazijoje.

122. Gimnazija naudoja virtualią aplinką - Microsoft Teams platformą – ir elektroninį dienyną.

123. Įgyvendindama ugdymo programas nuotoliniu mokymo proceso organizavimo būdu, gimnazija užtikrina, kad visas ugdymo procesui skirtas laikas kiekvienai klasei būtų skiriamas sinchroniniam ugdymui.

124. Sinchroninio ugdymo nepertraukiama trukmė 90 min. Pamokos struktūra pritaikoma sinchroniniam ugdymui organizuoti, atsižvelgiant į dalyko programos ypatumus, ir mokinių amžių. Nustatoma pamokų ir pertraukų trukmė:

|  |  |  |
| --- | --- | --- |
| Pamokos | Pamokų laikas | Pertraukų trukmė |
| 1 pamoka | 8.00–8.45 | 10 |
| 2 pamoka | 8.55–9.40 | 10 |
| 3 pamoka | 9.50–10.35 | 10 |
| 4 pamoka | 10.45 – 11.30 | 10 |
| 5 pamoka | 11.40-12.25 | 35 |
| 6 pamoka | 13.00–13.45 | 10 |
| 7 pamoka | 13.55–14.40 | 10 |
| 8 pamoka | 14.50 – 15.35 |  |

**KETURIOLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

125. Gimnazija, atvykus asmeniui, baigusiam užsienio valstybės, tarptautinės organizacijos pradinio, pagrindinio, vidurinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa):

125.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

125.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

125.3. tėvų (globėjų) pageidavimu priima vaiką, kuriam tais kalendoriniais metais sukanka šešeri metai, mokytis pagal pradinio ugdymo programą, jeigu užsienio valstybėje vaikas buvo ugdomas mokykloje pagal priešmokyklinio ugdymo ar formaliojo švietimo programas ir tėvai (globėjai) pateikia tai patvirtinančius dokumentus;

125.4. vaiką, kuriam tais kalendoriniais metais sukanka septyneri metai, nesiugdžiusį Lietuvos Respublikoje pagal priešmokyklinio ugdymo programą, priima mokytis pagal pradinio ugdymo programą;

125.5. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos poreikį ar poreikį tam tikrą dalį laiko intensyviai mokytis lietuvių kalbos;

125.6. informuoja savivaldybės vykdomąją instituciją ar jos įgaliotą asmenį;

125.7. prieš pradedant mokiniui mokytis gimnazijoje, gimnazijos vadovo paskirtas asmuo, atsakingas už mokinių, baigusių tarptautinę bendrojo ugdymo programą ar jos dalį, mokymosi koordinavimą, kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

125.7.1. sudaro mokinio individualų ugdymo planą, atsižvelgdama į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų, numatytų Bendrųjų ugdymo planų 75, 109, 129 punktuose, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti;

125.7.2. numato preliminarią mokinio adaptacinio laikotarpio trukmę, gimnazijos teikiamos pagalbos formas ir būdus, gimnazijos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu rekomenduojama stebėti mokinių individualią pažangą, pasiekimus. Į mokinio adaptacijos procesų valdymą turi būti įtraukta gimnazijos vaiko gerovės komisija. Kiekvieno mokinio adaptacijos trukmės laikas individualus, gimnazija konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taikomas tik formuojamasis vertinimas.

126. Gimnazija, organizuodama atvykusio ar grįžusio asmens mokymą, kuris mokėsi pagal tarptautinę bendrojo ugdymo programą ar yra ją baigęs:

126.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

126.2. konsultuoja dėl neformaliojo vaikų švietimo veiklų pasirinkimo;

126.3. paskiria asmenį, galintį padėti atvykusiam asmeniui sklandžiai įsitraukti į gimnazijos bendruomenės gyvenimą, ugdymo procesą, prireikus pasitelkia mokinius savanorius;

126.4. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais).

126. Jeigu atvykęs mokinys nemoka ar menkai moka lietuvių kalbą, gimnazija gali organizuoti:

126.1. lietuvių kalbos mokymąsi intensyviu būdu (išlyginamosiose klasėse, grupėse ar kitomis formomis), kartu užtikrindama, kad kitų dalykų jis mokytųsi kartu su bendraamžiais;

126.2. intensyvų vien lietuvių kalbos mokymąsi iki vienų metų (išimtiniais atvejais ir ilgiau) ar trumpiau ir pagalbos pagal mokinio poreikius teikimą kelerius (2–4) metus;

126.3. mokinio mokymąsi kartu su kitais bendraamžiais paskirtoje klasėje, teikdama reikiamą mokymosi ir kitą švietimo pagalbą ir ne mažiau kaip 2 val. lietuvių kalbos konsultacijoms.

**IV SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

127. Pradinio ugdymo bendrųjų programų turinį sudaro šios sritys: dorinis ugdymas, kalbinis ugdymas, matematinis ugdymas, socialinis ir gamtamokslinis ugdymas, meninis ugdymas, fizinis ugdymas..

128. Gimnazija įgyvendina pradinio ugdymo turinį pamokos forma:

128.1. ugdymo procesą organizuojant pamokos forma, nepertraukiamas ugdymo(si) proceso laikas 1–4 klasėse numatomas vadovaujantis Higienos norma;

128.2. ugdymą organizuojant pamokos forma, įgyvendinamas dalykų programų, neformaliojo ugdymo, integruojamų programų ugdymo turinys ir etninės kultūros ugdymas;

128.3. ugdymo procesas organizuojamas ne tik gimnazijoje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.); tam skiriama ne mažiau kaip 5 klasei skiriamos pamokos per pusmetį.

**129. Pradinio ugdymo programos vykdymo lentelė 2022–2023 m. m., dalykams skiriant ugdymo valandas per savaitę:**

| Klasės | 1a | 1b | 2a | 2b | 2c | 3a | 3b | 4a | 4b | Iš viso |
| --- | --- | --- | --- | --- | --- | --- | --- | --- | --- | --- |
| Mokinių skaičius | 21 | 19 | 19 | 18 | 16 | 19 | 13 | 21 | 21 | 168 |
| Dorinis ugdymas |  |  |  |  |  |  |  |  |  |  |
| Dorinis ugdymas (tikyba) | 1 | 1 | 1 | 1 | 1 | 1 | 1 | 1 | 1 | 9 |
| Dorinis ugdymas (etika) | 1 | 1 |  |
| Kalbos |  |  |  |  |  |  |  |  |  |  |
| Lietuvių kalba | 8 | 8 | 7 | 7 | 7 | 7 | 7 | 7 | 7 | 66 |
|  | 8 | 8 |  | 7 |  | 7 |  | 7 | 7 | 44 |
| Užsienio kalba (anglų) |  |  | 2 | 2 | 2 | 2 | 2 | 2 | 2 | 14 |
|  |  |  |  |  |  |  |  | 2 | 2 | 4 |
| Matematika | 4 | 4 | 5 | 5 | 5 | 4 | 4 | 5 | 5 | 41 |
| Pasaulio pažinimas | 2 | 2 | 2 | 2 | 2 | 2 | 2 | 2 | 2 | 18 |
| Dailė ir technologijos | 2 | 2 | 2 | 2 | 2 | 2 | 2 | 2 | 2 | 18 |
| Muzika | 2 | 2 | 2 | 2 | 2 | 2 | 2 | 2 | 2 | 18 |
| Fizinis ugdymas | 3 | 3 | 3 | 3 | 3 | 3 | 3 | 3 | 3 | 27 |
| Šokis | 1 | 1 | 1 | 1 | 1 | 1 | 1 | 1 | 1 | 9 |
| Iš viso privalomų pamokų skaičius metams | 23 | 23 | 25 | 25 | 25 | 24 | 24 |  25 |  25 | 219 |
| Pamokos, skiriamos mokinių ugdymosi poreikiams tenkinti, pagalbai teikti |  |  |  |  |  |  |  |  |  |  |
| Žvilgsnis į kompiuterių pasaulį |  |  |  |  |  |  |  | 1 | 1 | **2** |
| Konsultacijos (lietuvių kalba, matematika) | 1 | 1 | 1 | 1 | 1 | 1 | 1 | 1 | 1 | **9** |
| Neformalusis švietimas | 2 | 2 | 2 | 2 | 2 | 2 | 2 | 2 | 2 | **18** |
| Papildomos pamokos dėl grupių | 8 | 8 | 1 | 7 | - | 7 | 1 | 9 | 9 | **50** |
| Iš viso: | 68 | 92 | 62 | 76 | **298** |

\* Patamsintos valandos, t. y. papildomos valandos, atsirandančios dėl klasių skaidymo į grupes

130. Pamokų skaičių klasei per metus sudaro: privalomos pamokos visiems klasės mokiniams; pamokos, skiriamos mokinių ugdymosi poreikiams tenkinti; pamokos dalyko, kuriam mokyti klasė dalijama į grupes; valandos neformaliojo vaikų švietimo programoms įgyvendinti.

131. Pamokos mokinių ugdymosi poreikiams tenkinti skiriamos mokymosi pagalbai teikti (konsultacijoms) ir mokinių informacinių gebėjimams ugdyti.

132. Neformaliojo vaikų švietimo valandos skiriamos, atsižvelgiant į mokinių neformaliojo švietimo poreikius, numatomus ugdymo prioritetus, gimnazijos lėšas. Mokiniai renkasi neformaliojo vaikų švietimo programas, padedančias atsiskleisti jų pomėgiams, talentams.

133. Mokinių skaičius neformaliojo vaikų švietimo grupėje pagal turimų mokymo lėšų dydį nustatytas gimnazijos vadovo, suderintas su Gimnazijos taryba, yra 11 mokinių. Neformaliojo vaikų švietimo programose dalyvaujantys mokiniai žymimi Mokinių registre.

134. Neformaliojo vaikų švietimo programos per mokinių atostogas vykdomos savivaldybės nustatyta tvarka.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

135. Ugdymo dalykų programų įgyvendinimas:

135.1. dorinis ugdymas:

135.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

135.1.2. dorinio ugdymo dalyką mokiniui galima keisti kiekvienais mokslo metais pagal tėvų (globėjų) pateiktą prašymą;

**135.2. kalbinis ugdymas:**

135.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

135.2.2. sudaromos laikinosios grupės lietuvių kalbai ir literatūrai mokyti, esant klasėje ne mažiau kaip 18 mokinių.

**135.2.3. pirmosios užsienio kalbos mokymas:**

135.2.3.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

135.2.3.2. gimnazija siūlo mokinio tėvams (globėjams, rūpintojams) parinkti mokiniui pirmąją užsienio kalbą vieną iš dviejų Europos kalbų (anglų, vokiečių) (toliau – užsienio kalba);

135.2.3.3. .sudaromos laikinosios grupės užsienio kalbai mokyti, esant klasėje ne mažiau kaip 20 mokinių.

**135.3. socialinis ir gamtamokslinis ugdymas:**

135.3.1. socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

135.3.2. socialiniams gebėjimams ugdyti dalį (ne mažiau kaip vieną ketvirtąją) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

**135.4. fizinis ugdymas:**

135.4.1. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

135.4.2. siekiant skatinti mokinių fizinį aktyvumą, sveikatinimą, ugdymo proceso metu pagal galimybes organizuoti judriąsias pertraukas gimnazijos stadione;

**135.5. meninis ugdymas (dailė ir technologijos, muzika, šokis):**

135.5.1. gimnazija, atsižvelgdama į gimnazijos bendruomenės meninio ugdymo poreikius ir gimnazijos galimybes, meninio ugdymosi valandas skiria dailei, technologijoms, muzikai ir šokiui;

135.5.2. valandos skiriamos dailės ir technologijų dalykui paskirstomos, kad ne mažiau kaip vieną trečiąją pamokų laiko būtų skiriama technologijų dalykui;

135.5.3. teatro mokoma taikant jo elementus per įvairių dalykų pamokas ir neformaliojo vaikų švietimo veiklas;

**135.6. informacinės technologijos:**

135.6.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

135.6.2. 1-3 klasėse integruotai, o 4 klasėje atskira pamoka (jas skiriant iš pamokų, skirtų mokinių poreikiams tenkinti) ugdomas mokinių informacinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

**V SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

136. Dėstomi privalomi dalykai: dorinis ugdymas, lietuvių kalba ir literatūra, užsienio (anglų, rusų, vokiečių, prancūzų) kalba, gamtos (biologija, chemija, fizika, gamtos mokslai) ir socialiniai (istorija, geografija, ekonomika ir verslumas) mokslai, tikslieji (matematika, informacinės technologijos) mokslai, technologijos ir menai (muzika, dailė), fizinis ugdymas. Įgyvendinant gimnazijos strateginį siekį plėsti STEAM kompetencijas, kurti savitą kultūrą, stiprinti įtraukųjį ugdymą, plėsti mokinių akiratį, 5-8 klasių mokiniams pateikta plati privalomai pasirenkamų dalykų pasiūla: 5 klasėse - programavimo ir elektronikos pradmenys su Micro:bit, Švenčionių krašto istorija, įdomusis mokslas apie žodžius, 6 klasėse - keramika, robotai VEX, geometrija, 7 klasėse - eksperimentinė biologija, anglų k. „Gramar Lab“, keramika, 8 klasėse – eksperimentinė biologija, lietuvių kalba ir profesija, anglų k. „Write right“, I klasėse - psichologija, robotika, lietuvių kalba ir profesija. Pasirinktas dalykas tampa privalomu ir per mokslo metus nekeičiamas.

137. Dorinis ugdymas. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą renkasi dvejiems metams, bet tėvų prašymu dalyką galima keisti pasibaigus mokslo metams.

138. Lietuvių kalba ir literatūra. Gimnazija, įgyvendindama ugdymo turinį:

138.1. siūlo II klasių mokiniams rinktis lietuvių kalbos ir literatūros modulį įgūdžiams formuoti ir skaitymo gebėjimams gerinti, kalbos vartojimo praktikai ar kt.;

138.2. siūlo konsultacijas mokiniams, kurie nepasiekia lietuvių kalbos ir literatūros ugdymo programoje numatyto patenkinamo lygio;

138.3. mokiniams, kurie mokėsi mokykloje, kurioje įteisintas mokymas tautinės mažumos kalba, ir nori tęsti mokymąsi pagal pagrindinio ugdymo programą gimnazijoje, sudaromos sąlygos pasiekti bendrojoje programoje numatytus pasiekimus: lankyti dalyko konsultacijas, vienus mokslo metus jiems skiriama 1 papildoma lietuvių kalbos ir literatūros pamoka per savaitę, atsižvelgiant į gimnazijos turimas mokymo lėšas. Jeigu klasėje yra iki 5 tokių mokinių, jų grupei skiriama 2 ir daugiau papildomų pamokų, atsižvelgiant į gimnazijos turimas mokymo lėšas.

138.4. kadangi gimnazija yra daugiakalbėje aplinkoje, įvertinus gimnazijos finansines galimybes, lietuvių kalbos ir literatūros pasiekimams gerinti 5-8 klasės skaidomos į grupes, jeigu jose mokosi 21 ir daugiau mokinių, išlaikant praeitų mokslo metų skaidymo tęstinumą ir atsižvelgiant į tai, kiek procentų mokinių (ne mažiau kaip 20%) toje klasėje yra iš daugiakalbės aplinkos.

139. Užsienio kalba.

139.1. Pirmosios užsienio kalbos bendroji programa 5–6 klasėse orientuota į A2, o 7–8 klasėse – į B1 kalbos mokėjimo lygį pagal Bendruosius Europos kalbų metmenis;

139.4. antrosios užsienio kalbos mokymas privalomas nuo 6 klasės. Tėvai (globėjai, rūpintojai) mokiniui iki 14 metų renka pirmąją, o mokinys nuo 14 iki 16 metų pats renkasi tėvų (globėjų, rūpintojų) pritarimu antrąją užsienio kalbą: anglų, rusų ar vokiečių;

139.5. antrosios užsienio kalbos bendroji programa 6 klasėse orientuota į A1, o 7–8 klasėse – į A2 kalbos mokėjimo lygį pagal Bendruosius Europos kalbų metmenis;

139.6. mokiniams, kurie nepasiekia pirmosios užsienio kalbos (anglų, vokiečių) bendrojoje programoje numatyto patenkinamo lygio, skiriamos ilgalaikės ir trumpalaikės konsultacijos;

140. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

140.1. baigiant pagrindinio ugdymo programą, gimnazija II klasėje organizuoja užsienio kalbų pasiekimų patikrinimą centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS), į jo rezultatus atsižvelgiama rengiant individualius ugdymo planus;

140.2. keisti užsienio kalbą, nebaigus pagrindinio ugdymo programos, galima tik tokiu atveju:

140.2.1. jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos bendrojoje programoje;

140.2.2. jei mokinys yra atvykęs iš kitos Lietuvos ar užsienio gimnazijos ir šiuo metu lankoma gimnazija dėl objektyvių priežasčių negali sudaryti mokiniui galimybės toliau mokytis pradėtos kalbos. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

140.2.3. vienus mokslo metus jam skiriama ne mažiau kaip viena papildoma užsienio kalbos pamoka per savaitę;

140.2.4. susidarius 3 ir daugiau mokinių laikinajai grupei, atsižvelgiant į mokymo lėšas, skiriamos dvi papildomos pamokos.

140.3. jei mokinys yra baigęs tarptautinės bendrojo ugdymo programos dalį ar visą programą ir gimnazija nustato, kad jo vienos užsienio kalbos pasiekimai yra aukštesni nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu gimnazija įskaito mokinio pasiekimus ir konvertuoja pagal dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas kitose klasėse.

140.4. jeigu mokinys yra atvykęs iš kitos gimnazijos ir, tėvams (globėjams, rūpintojams) pritarus, pageidauja toliau mokytis pradėtos kalbos, o gimnazija neturi tos kalbos mokytojo:

140.4.1. mokiniui sudaromos sąlygos lankyti užsienio kalbos pamokas kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su Švenčionių rajono savivaldybės administracijos Kultūros, švietimo, jaunimo ir sporto skyriumi.

140.4.2. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti gimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.

141. Gamtos mokslai.

141.1.5–8, I-II klasėse mokinių praktiniams gebėjimams ugdyti ne mažiau kaip 30% gamtos mokslų dalykų pamokų skiriama eksperimentams ir kitokiai praktinei veiklai, todėl panaudojamos ne tik gimnazijos edukacinės erdvės, bet ir mokymosi ištekliai už gimnazijos ribų;

141.2. atliekant tiriamąją veiklą naudojamasi gimnazijoje esančiomis priemonėmis, buityje naudojamomis priemonėmis, naudojamasi šalia esančių regioninių parkų laboratorijomis;

141.3. fizikos kursas 7 klasėje dėstomas per visus mokslo metus po vieną valandą per savaitę, 8 klasėje – 2 valandas per savaitę;

141.4. biologijos kursas 7 klasėje dėstomas per visus mokslo metus po 2 valandas per savaitę, 8 klasėje dėstomas per visus mokslo metus po vieną valandą per savaitę;

141.5. mokytojų ir mokinių gamtamokslinė praktinė veikla fiksuojama ilgalaikiuose planuose;

141.6. gimnazijoje vykdomas integralaus gamtamokslinio ugdymo programos išbandymo projektas. 5, 6 klasėse integruoto gamtamokslinio kurso moko biologijos, fizikos ir chemijos mokytojai.

141.7. atsižvelgiant į mokinių gebėjimus gamtos mokslų dalykų ugdymo procesas individualizuojamas ir diferencijuojamas, taikomos įvairesnės, įdomesnės, įvairaus sunkumo ir sudėtingumo užduotys. Mokymosi medžiaga pritaikoma atsižvelgiant į mokinių turimas žinias, įgūdžius ir ugdymosi poreikius.

141.8. gamtos mokslų dalykų ugdymo procese mokiniai skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos. Ugdymo turinyje daugiau dėmesio skiriama gyvosios gamtos stebėjimui (pamokos arba ilgalaikiai projektai), mokslinių idėjų ir technologijų pritaikymui kasdieniame gyvenime.

142. Matematika.

142.1. matematikos mokymosi motyvacijos skatinimui naudojamasi Nacionalinio egzaminų centro kasmet rengiamomis matematinio-gamtamokslinio raštingumo konkurso užduotimis, nacionalinių ir tarptautinių mokinių pasiekimų tyrimų leidiniais ir publikacijomis, NMPP ir eNMPP rezultatais;

142.2. numatoma pagalba pamokoje mokiniams, kurių mokymosi pasiekimai žemi (užduotys, metodai spragoms įveikti);

142.3. skiriamos laikinos ir nuolatinės konsultacijos mokiniams, turintiems mokymosi sunkumų;

142.4. naudojamos įvairių nacionalinių olimpiadų, konkurso ,,Kengūra“ užduotys gabiems matematikai ugdyti;

142.5. pasiekimų gerinimui integruojamos informacines komunikacines technologijos į matematiką, naudojamos skaitmeninės mokomosios programos.

142.6. I-II klasių mokiniai matematikos mokosi suskirstyti į tris grupes. Valandos skiriamos iš pamokų mokinio ugdymo poreikiams ir mokymosi pagalbai teikti.

142.7. Mokinių akiračiui plėsti, kritiniam ir erdviniam mąstymui stiprinti 5 klasių mokiniams siūloma „Geometrija“, orientuota į praktinį pritaikymą.

143. Technologijos.

143.1. meninio ugdymo srities dalykus sudaro privalomieji dailės, dailės ir technologijų, muzikos ir šokio dalykai;

143.2. 5–8 klasių mokiniams privalomos visos keturios technologijų programos: mitybos, tekstilės, konstrukcinių medžiagų, elektronikos programos;

143.3. technologijoms mokyti 5–8 klasėse sudaromos mišrios berniukų ir mergaičių grupės atsižvelgiant į darbo vietų skaičių. Maksimalus mokinių skaičius grupėje –18; mokiniai skirstomi į grupes esant klasėje ne mažiau kaip 21 mokiniui;

143.4. technologijoms mokyti klasės mokiniai skirstomi į grupes pagal abėcėlę, dalijant mokinių sąrašą per pusę. Jei yra nelyginis mokinių skaičius, didesnė grupė sudaroma pirmoji. Išimties atveju (kai technologijas klasėje abiems grupėms dėsto tas pats mokytojas) grupės sudaromos atsižvelgiant į tvarkaraštyje nurodytus jungimus;

143.5. 5–7 klasių mokiniams pamokų tvarkaraštyje skiriamos dvi pagrečiui technologijų pamokos vieną kartą per savaitę;

143.6. mokiniai, kurie mokosi pagal neformaliojo vaikų švietimo ir formalųjį švietimą papildančias dailės, muzikos, šokio ugdymo programas tėvų prašymu, gimnazijos direktoriaus įsakymu atleidžiami nuo dalyko pamokų arba jų dalies.

143.7. mokiniams, kurie pradeda mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso. Integruotas technologijų kursas dėstomas tradicine – pamokos – forma, per projektinę veiklą, ekskursijas į įmones (UAB ,,Alviva”, UAB „Intersurgical“, UAB „Maltosa“ ir kt.), per susitikimus su socialiniais partneriais (Švenčionėlių socialinių paslaugų centras, Švenčionėlių miesto seniūnija ir kt.).

143.8. Mokiniai, baigę integruoto technologijų kurso programą, pagal savo interesus ir polinkius renkasi kurią nors privalomą technologijų programą. Šio kurso programą įgyvendinant gimnazijos I klasių mokiniams siūloma rinktis vieną iš technologijų programų „Tekstilė“, „Konstrukcinės medžiagos“, „Gaminių dizainas ir technologijos“, „Elektronika“, „Mityba“, 10 kl. - gimnazijos parengtą ir direktoriaus patvirtintą ,,Robotikos” ir ,,Keramikos” programą.

143.9. II klasių mokiniai tęsia technologijų mokymąsi pagal pasirinktą vieną iš technologijų programų – „Robotika“, „Keramika“, „Elektronika“.

143.10. mokiniai gali keisti pasirinktą technologijų programą dėl sveikatos problemų, tėvams (globėjams, rūpintojams) pateikus prašymą ir gydytojo pažymą.

144. Informacinės technologijos.

144.1. pagrindiniame ugdyme informacinių technologijų programa pradedama įgyvendinti 5 klasėje. Pagrindinio ugdymo programos pirmoje dalyje 5–7 klasėms skiriama 111 pamokų (5 –37 pamokos, 6 – 37 pamokos, 7 – 37 pamokos); 8 klasėje skiriama 1 val. per savaitę iš mokinių ugdymosi poreikiams tenkinti skirtų valandų.

144.2. 5–6 klasėse, stiprinant STEAM ugdymą, mokinių pasirinkimui teikiami dalykai: „Programavimas ir elektronikos pradmenys su Micro:bit“, „Robotai VEX“. Pamokos skiriamos iš mokinių ugdymosi poreikiams skirtų valandų.

144.3. gimnazijos I-II klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių.

144.4. gimnazija siūlo rinktis programavimo pradmenų arba tinklalapių kūrimo pradmenų modulių. Modulį renkasi mokinys, savo pasirinkimą patvirtindamas parašu.

145. Socialiniai mokslai.

145.1. 5 klasėje mokiniai renkasi „Švenčionių krašto istorija“, 8 klasėje – „Lietuvių kalba ir profesija“. Pamokos skiriamos iš mokinių ugdymo poreikiams tenkinti skirtų valandų;

145.2. 5 klasėje istorijos kursas pradedamas dėstyti nuo Lietuvos istorijos;

145.3. į istorijos, geografijos dalykų turinį integruojamos Lietuvos ir pasaulio realijos, kurios pamokose nuolat ir sistemingai atskleidžiamos ir aptariamos su mokiniais;

145.4. mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai ir grupėmis atliekamu darbu, pasitelkiant informacines technologijas;

145.5. siekiant gerinti gimtojo krašto pažinimą, dalis istorijos ir geografijos pamokų mokytojo pasirinkimu vedama muziejuose, lankytinose istorinėse vietose, Aukštaitijos nacionalinio parko ar Labanoro parko lankytojų centruose, vietos savivaldos institucijose;

145.6. gimnazija, įgyvendindama socialinių mokslų ugdymo turinį, I-II klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria 20 procentų dalykui skirtų pamokų laiko per mokslo metus.

145.7. Laisvės kovų istorijai mokyti skiriama 18 pamokų, integruojant temas į istorijos ir pilietiškumo pagrindų pamokas.

145.8. dalyvavimas pilietiškumo akcijose fiksuojamas kaip pilietiškumo pagrindų pamoka. Integruojamų dalykų pamokos ir mokinių pasiekimai fiksuojami tų dalykų apskaitai skirtuose puslapiuose el. dienyne. Mokiniai įrodymus apie dalyvavimą akcijose fiksuoja ir pateikia klasės vadovui, kuris užfiksuoja informacija el. dienyne.

145.9. į istorijos, geografijos, pilietiškumo ugdymo pagrindų dalykų turinį integruojami: Lietuvos ir pasaulio realijos, nacionalinio saugumo ir gynybos pagrindų temos (Lietuvos Respublikos nacionalinio saugumo samprata ir sistema, rizikos veiksnių, grėsmių ir pavojų analizė; Lietuvos saugumo ir krašto gynybos modulio (pagal Nacionalinio saugumo ir krašto gynybos programą, patvirtintą Lietuvos Respublikos švietimo ir mokslo ministro 2017 m. lapkričio 28 d. gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai).

145.10. Nacionalinio saugumo programa integruojama į gimnazijos neformaliojo vaikų švietimo programą ,,Jaunieji pasieniečiai” ir ,,Jaunieji paramedikai”.

146. Fizinis ugdymas.

146.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į mokinių savijautą;

146.2. parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į ligos pobūdį, sveikatos būklę. Neskiriami pratimai, galintys sukelti ligos paūmėjimą. Dėl ligos pobūdžio negalintiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinio fizines galias ir gydytojo rekomendacijas;

146.3. fizinio ugdymo mokymas pagrindinio ugdymo programose neintensyvinamas;

146.4. gimnazija sudaro sąlygas kiekvienam mokiniui rinktis jo pomėgius atitinkančią neformaliojo švietimo programą, skirtą fizinio aktyvumo veikloms;

146.5. mokiniai, nepateikę sveikatos pažymėjimo, kūno kultūros pamokose nedalyvauja, stebi pamokos procesą apie tai klasės vadovas ir dalyko mokytojas informuoja mokinio tėvus; pavėluotai pateikęs sveikatos pažymėjimą, mokinys savarankiškai ruošiasi ir atsiskaito iš praleistų fizinio ugdymo pamokų;

147. gimnazijos visuomenės sveikatos priežiūros specialistas, atsižvelgdamas į gydytojų pažymas apie mokinių sveikatą, rugsėjo mėnesį sudaro specialiosios ir parengiamosios medicininės fizinio pajėgumo grupių sąrašus ir teikia kūno kultūros mokytojams.

148. Organizuojant fizinio ugdymo pamokas gimnazijos sporto salėje ar lauke, atsižvelgiama į Higienos normos HN 21:2017,,Gimnazija, vykdanti bendrojo ugdymo programas. Bendrieji sveikatos reikalavimai“ reikalavimus, patvirtintus Lietuvos Respublikos sveikatos apsaugos ministro 2017 m. kovo 13 d. įsakymu V-284 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai" patvirtinimo“.

149. Jei pakanka mokymo lėšų, klasė gali būti dalijama į grupes, jei klasėje daugiau kaip 21 mokinys;

150. Specialiosios medicininės fizinio pajėgumo grupės mokiniams sudaromos fizinio aktyvumo rinkimosi galimybes. Mokiniai gali rinktis vieną iš siūlomų fizinio aktyvumo formų:

150.1. mokiniai gali dalyvauti pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgus į savijautą;

150.2. tėvų (globėjų, rūpintojų) raštišku pageidavimu mokiniai gali lankyti sveikatos grupes ne gimnazijoje.

150.3. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

150.4. gimnazijamokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pvz.: stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.). Už mokinių užimtumą atsako kūno kultūros mokytojai. Jei pamoka yra pirma ar paskutinė, mokinys, susitaręs su mokytoju ir pateikęs raštišką tėvų (globėjų, rūpintojų) pritarimą su saugumo garantija, gali joje nedalyvauti.

**ANTRASIS SKIRSNIS**

**PAGRINDINIO UGDYMO PROGRAMŲ VYKDYMO LENTELĖS**

 .

151. Pagrindinio ugdymo programos vykdymo 5 – 8 klasėse lentelė 2022–2023 m. m., dalykams skiriant ugdymo valandas per savaitę.

| **KLASĖ****DALYKAS** | **5a** | **5b** | **6a** | **6b** | **7a** | **7b** | **7c** | **8a** | **8b** |
| --- | --- | --- | --- | --- | --- | --- | --- | --- | --- |
|  | **22** | **23** | **29** | **28** | **24** | **20** | **18** | **26** | **24** |
| Dorinis ugdymas (etika) | 1 | 1 |  1 | 1 | 1 |  | 1 |
| Dorinis ugdymas (tikyba) | 1 | 1 | 1 | 1 | 1 | 1 |  | 1 |
| **Kalbos:** |  |  |  |  |  |  |  |  |
| Lietuvių kalba ir literatūra | 5/5 | 5/5 | 5/5 | 5/5 | 5/5 | 5 | 5 | 5/5 | 5/5 |
| Užsienio (anglų) kalba (1-oji) | 3/3 | 3/3 | 3/3 | 3/3 | 3/3 | 3 | 3 | 3/3 | 3/3 |
| Užsienio (rusų) kalba (2-oji) |  |  | 2/2 | 2/2 | 2 | 2 | 2 | 2/2 | 2/2 |
| Užsienio (vokiečių) kalba (2-oji)  |  |  |  | 2 | 2 |  | 2 | 2 |  |
| Užsienio (prancūzų) kalba (2-oji) |  |  |  |  | 2 |  |  |  | 2 |
| **Matematika ir informacinės technologijos:** |  |  |  |  |  |  |  |  |  |
| Matematika | 4/4 | 4/4 | 4/4 | 4/4 | 4/4 | 4 | 4 | 4/4 | 4/4 |
| Informacinės technologijos | 1 / 1 | 1/1 | 1/1 | 1/1 | 1/1 | 1/1 | 1/1 | 1/1\* | 1/1\* |
| **Gamtamokslinis ugdymas:** |  |  |  |  |  |  |  |  |  |
| Biologija |  |  |  |  | 2 | 2 | 2 | 1 | 1 |
| Chemija |  |  |  |  |  |  |  | 2 | 2 |
| Fizika |  |  |  |  | 1 | 1 | 1 | 2 | 2 |
| Gamtos mokslai | 2 | 2 | 2 | 2 |  |  |  |  |  |
| **Socialinis ugdymas:** |  |  |  |  |  |  |  |  |  |
| Istorija | 2 | 2 | 2 | 2 | 2 | 2 | 2 | 2 | 2 |
| Socialinė-pilietinė veikla | 10 | 10 | 10 | 10 | 10 | 10 | 10 | 10 | 10 |
| Geografija |  |  | 2 | 2 | 2 | 2 | 2 | 2 | 2 |
| **Meninis ugdymas:** |  |  |  |  |  |  |  |  |  |
| Dailė | 1 | 1 | 1 | 1 | 1 | 1 | 1 | 1 | 1 |
| Muzika | 1 | 1 | 1 | 1 | 1 | 1 | 1 | 1 | 1 |
| Technologijos: | 2/2 | 2/2 | 2/2 | 2/2 | 2/2 | 2/2 | 2 | 1/1 | 1/1 |
| Fizinis ugdymas  | 3 | 3 | 3 | 3 | 3 | 3 | 3 | 3 | 3 |
| Žmogaus sauga  | 1 | 1 |  |  |  |  |  | 1 | 1 |
| Minimalus pamokų skaičius mokiniui per savaitę | **26** | **26** | **29** | **29** | **30** | **30** | **30** | **31** | **31** |
| **Pamokų, skirtų mokinio ugdymo poreikiams tenkinti, mokymosi pagalbai teikti, skaičius:** | ***28*** |
| Pasirenkamieji dalykai\*\*: | 14 |
| programavimo ir elektronikos pradmenys su Micro:bit | 1 | 1 |  |  |  |  |  |  |  |
| Švenčionių krašto istorija | 1 | 1 |  |  |  |  |  |  |
| įdomusis mokslas apie žodžius |  |  |  |  |  |  |  |  |  |
| keramika |  |  | 1 | 1 |  |  |  |
| robotai VEX |  |  | 1 | 1 |  |  |  |  |  |
| geometrija |  |  |  |  |  |  |  |  |  |
| eksperimentinė biologija |  |  |  |  | 1/1 | 1 |
| anglų k. „Gramar Lab“ |  |  |  |  | 1/1 |  |  |
| Lietuvių kalba ir profesija |  |  |  |  |  |  |  | 1 |
| anglų k. „Write right“ |  |  |  |  |  |  |  | 1 |
| **Iš viso val. mokiniui/sav.** | 27 | 27 | 30 | 30 | 31 | 31 | 31 | 32 | 32 |
| **Iš viso val. mokiniui/metus** | 999 | 1110 | 1147 | 1184 |
| Neformalusis vaikų švietimas | 1. val./sav.
 |

\* iš mokinių poreikiams tenkinti valandų

\*\* renkasi vieną

152. I - II klasių ugdymo programos vykdymo **2022-2023** m. m.lentelė. Mokomieji dalykai ir jiems skiriamų savaitinių pamokų skaičius:

| **KLASĖ****DALYKAS** | **Ia** | **Ib** | **IIa** | **IIb** |
| --- | --- | --- | --- | --- |
|  | **25** | **24** | **25** | **19** |
| Dorinis ugdymas (etika) | 1 | 1 | 1 |
| Dorinis ugdymas (tikyba) | 1 | 1 | 1 |
| **Kalbos:** |  |  |  |
| Lietuvių kalba ir literatūra | 4 / 4 / 4 | 5 / 5 / 5 |
| Užsienio (anglų) kalba (1-oji) | 3/3 | 3/3 | 3/3 | 3 |
| Užsienio (rusų) kalba (2-oji) | 2 /2 | 2/2 | 2/2 | 2 |
| Užsienio (vokiečių) kalba (2-oji)  | 2 |  |  | 2 |
| Užsienio (prancūzų) kalba (2-oji) |  | 2 |  |  |
| **Matematika ir informacinės technologijos:** |  |  |  |  |
| Matematika | 4/4/4 | 4/4/4 |
| Informacinės technologijos | 1 / 1 | 1 / 1 | 1/1 | 1/1 |
| **Gamtamokslinis ugdymas:** |  |  |  |  |
| Biologija | 2 | 2 | 1 | 1 |
| Chemija | 2 | 2 | 2 | 2 |
| Fizika | 2 | 2 | 2 | 2 |
| **Socialinis ugdymas:** |  |  |  |  |
| Istorija | 2 | 2 | 2 | 2 |
| Pilietiškumo pagrindai | 1 | 1 | 1 | 1 |
| Socialinė-pilietinė veikla | 10\* | 10\* | 10\* | 10\* |
| Geografija | 2 | 2 | 1 | 1 |
| Ekonomika ir verslumas | - | - | 1 | 1 |

| **Meninis ugdymas:** |  |  |  |  |
| --- | --- | --- | --- | --- |
| Dailė | 1 | 1 | 1 | 1 |
| Muzika | 1 | 1 | 1 | 1 |
| Technologijos: | 0,51 / 1 | 1/1/1 |
| *integruotas technologijų kursas* | *1\** | *1\** | - | - |
| Technologijų moduliai:*konstrukcinės medžiagos**mityba**elektronika**keramika* | *2\*\***2\*\***2\*\***--* | 11/1 |
| Fizinis ugdymas  | 2 | 2 | 2 | 2 |
| Žmogaus sauga  | 0,5\*\* | 0,5\*\* | - | -  |
| Minimalus pamokų skaičius mokiniui per savaitę | **31** | **31** | **31** | **31** |
| **Pamokų, skirtų mokinio ugdymo poreikiams tenkinti, mokymosi pagalbai teikti, skaičius:** | ***23*** |
| Dalykų moduliai:*lietuvių kalba ir literatūra**matematika*  |  0,5 /0,5 /0,5\*0,5 /0,5/0,5\* | 0,5 /0,5 /0,5\*\*0,5 /0,5/0,5\*\* |
| Matematikos ir anglų kalbos mokymosi pagalbai teikti *(klasių srauto dalijimas į grupes)* | *4+3* | 4+3 |
| Pasirenkamasis dalykas:\*\*\**lietuvių kalba ir profesija**psichologija**robotika* | 111 |  |
| **Iš viso val. mokiniui/sav.** |  **34** |  **34** | 33 | 33 |
| **Iš viso val. mokiniui/metus** | **1258** | **1221** |
| Neformalusis vaikų švietimas | 148 (4 val./sav.) |

\* I pusmetyje

\*\* II pusmetyje

\*\*\* renkasi vieną

**VI SKYRIUS**

**VIDURINIO UGDYMO PROGRAMOS VYKDYMAS**

153. Vidurinio ugdymo programos trukmė – dveji mokslo metai.

153.1. Vidurinio ugdymo programą vykdančios gimnazijos įgyvendina Vidurinio ugdymo bendrąsias programas, kurias sudaro šios sritys: dorinis ugdymas: etika, katalikų tikyba; kalbos: lietuvių kalba ir literatūra, užsienio kalbos; matematika; gamtamokslinis ugdymas: biologija, chemija, fizika; socialinis ugdymas: istorija, geografija, teisės pagrindai, ekonomika ir verslumas; meninis ugdymas: dailė, šokis, muzika; informacinės technologijos; technologijos; fizinis ugdymas; bendrųjų kompetencijų ugdymas.

153.2. Vidurinio ugdymo turinį sudaro:

153.2.1. privaloma dalis: privalomi mokytis dalykai: lietuvių kalba ir literatūra bei lietuvių kalbos ir literatūros modulis, matematika, informacinės technologijos bendrasis kursas ir privalomai pasirenkamieji dalykai (vienas dalykas iš dorinio ugdymo: etika ar tikyba; vienas dalykas iš gamtamokslinio ugdymo: biologija, chemija ar fizika; viena užsienio kalba (anglų, vokiečių ar rusų); vienas dalykas iš socialinio ugdymo: istorija ar geografija; vienas dalykas iš meninio ir technologinio ugdymo: dailė, šokis, muzika, statyba ir medžio apdirbimas ar tekstilė ir apranga, fizinio ugdymo: fizinis ugdymas (įgyvendinimas pagal vidurinio ugdymo kūno kultūros bendrąją programą) ar pasirinkta sporto šaka (krepšinis, tinklinis, atletinė gimnastika), brandos darbas;

153.2.2. gimnazija brandos darbo rengimą ir organizavimą vykdo pagal Brandos darbo programą, patvirtintą Lietuvos Respublikos švietimo ir mokslo ministro 2015 m. rugpjūčio 13 d. įsakymu Nr. V-893 „Dėl brandos darbo programos patvirtinimo“, ir brandos darbo vykdymo instrukcija;

153.2.3. pasirenkama dalis: pasirenkamieji dalykai (teisės pagrindai, ekonomika ir verslumas, braižyba, įdomioji istorija), dalykų moduliai (anglų kalbos, matematikos, istorijos, chemijos, biologijos, informacinių technologijų (programavimo)). Pasirenkamieji dalykų moduliai neskaičiuojami kaip atskiri dalykai.

154. Mokinys, vadovaudamasis Ugdymo programų aprašu, gimnazijos pasiūlymais ir atsižvelgdamas į tolesnius mokymosi planus, priima sprendimą, kuriuos dalykus ar modulius renkasi mokytis pagal vidurinio ugdymo programą, apsisprendžia dėl vieno brandos darbo III ar IV klasėje rengimo ir kartu su mokytojais, padedant tėvams (globėjams, rūpintojams), parengia individualų ugdymo planą (IUP). Iki balandžio 15 d. II klasių mokiniai supažindinami su Vidurinio ugdymo aprašu ir su individualaus ugdymo plano sudarymu mokinių susirinkime. Mokinys iki gegužės 1 d. užpildytą gimnazijos individualaus ugdymo plano šabloną *.xlsx* formatu (paviešintas interneto svetainėje [http://www.gimnazija.svencioneliai.lm.lt](http://www.gimnazija.svencioneliai.lm.lt/) ) siunčia direktoriaus pavaduotojui ugdymui. Mokinys gali keisti individualaus ugdymo plano dalykų, dalyko programos kursą, modulį pagal keitimo tvarką, patvirtintą gimnazijos direktoriaus įsakymu.

154. Mokinio pasirinkti mokytis dalykai tampa privalomi. Jeigu pasirinkto dalyko programos mokinys nebaigia ir nepasiekia joje numatytų pasiekimų – pripažįstama, kad jis jo nesimokė.

155. Laikinosios grupės vidurinio ugdymo programai įgyvendinti sudaromos iš mokinių, kurie pasirenka tą pačią bendrojo ugdymo dalyko kurso programą, tą patį dalyko modulį, pasirenkamąjį dalyką.

156. Minimalus mobilios grupės mokinių skaičius – 7, maksimalus – 30 (išimtis – mažai pasirenkami dalykai – 5 mokiniai, lietuvių kalbos ir literatūros – 20, trūkstant specialistų – 21; užsienio k. – 20).

157. Nesusidarius išplėstinio kurso grupei (mažiau nei 7, išimties tvarka – 5 mokiniai), šį kursą pasirinkę mokiniai mokosi kartu su bendruoju kursu, o programų skirtumą išlygina mokydamiesi savarankiškai ir konsultuodamiesi su mokytoju bei diferencijuodami darbą pamokoje. Tokiu atveju individualiame mokinio mokymosi plane skaičiuojamas pasirinktam dalyko kursui skirtų pamokų skaičius.

158. Nesusidarius bendrojo kurso grupei (mažiau nei 7 mokiniai, išimties tvarka - 5), šį kursą pasirinkę mokiniai mokosi kartu su išplėstiniu kursu konsultuojant mokytojui ir diferencijuojant darbą pamokoje. Tokiu atveju individualiame mokinio mokymosi plane skaičiuojamas pasirinktam dalyko kursui skirtų pamokų skaičius. Išimtį sudaro tikyba.

159. Nesant galimybių sudaryti mobiliosios grupės mokiniai mokosi savarankiškai, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049. Į mokinio savarankiško mokymosi krūvį įskaitomas dalyko kursui skirtas pamokų skaičius.

160. Mokiniui, atvykusiam iš kitos gimnazijos, gimnazija užtikrina galimybes įgyvendinti savo individualų ugdymo planą arba, nesant tam sąlygų (nesant specialistams), siūlo keisti pasirinktus dalykus ar modulius.

161. Privalomų, privalomai ir laisvai pasirenkamų dalykų mokinio individualiame plane būtų ne mažiau nei 8 dalykai, o minimalus pamokų skaičius per savaitę – 28. Moduliai nėra skaičiuojami kaip atskiri dalykai. Jei dalyko programos mokinys nebaigia, laikoma, kad to dalyko mokinys nesimokė. Didinant pamokų skaičių per savaitę, privalu laikytis Higienos normoje numatyto pamokų skaičiaus per dieną, t. y. 7 pamokas per dieną, 35 – per savaitę.

162. Gimnazija sudaro sąlygas mokinių socialinei-pilietinei veiklai (pilietinės ir ekologinės akcijos, Caritas ir kt.), savanorystei (dalyvavimas ,,Maisto banko” akcijose, gimnazijos savanorystės diena) ir skatina mokinius jomis užsiimti. Gimnazija padeda mokiniams susipažinti su profesijų įvairove ir pasirinkimo galimybėmis, planuoti tolesnį savo mokymąsi ir (ar) darbinę veiklą, karjerą: integruojant į dalykus Ugdymo karjerai programą, siūlo pasirenkamuosius dalykus (medicinos biologija, ekonomika ir verslumas, teisės pagrindai, braižyba ir kt.).

163. Žmogaus saugos 17 val. bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. ISAK-1159, integruojama į dalykų (dorinis ugdymas (etika), biologija, chemija, fizika, technologijos) ugdymo turinį:

|  Eil. Nr. | Tema | Mokomieji dalykai |
| --- | --- | --- |
| 1. | Psichologinis pasirengimas grėsmėms ir pavojams | Etika |
| 2. | Saugi elgsena buityje ir gamtoje | Technologijos, biologija, fizika  |
| 3. | Saugi elgsena eismo aplinkoje | Biologija, fizika, chemija |
| 4. | Saugi elgsena ekstremaliosiose situacijose | Etika, biologija, fizika, chemija |
| 5. | Pirmoji pagalba | Biologija, fizika, chemija  |

164. Dorinis ugdymas.

164.1. mokinys renkasi vieną dalyką – tikybą **(**tradicinės religinės bendruomenės) arba etiką. Siekiant užtikrinti dalyko mokymosi programos tęstinumą ir nuoseklumą, pagal vidurinio ugdymo etikos programą mokinys renkasi etiką ar tikybą dvejiems mokslo metams.

164.2. mokiniai, pasirinkę etiką, mokosi filosofinės etikos.

164.3. pasirinkę katalikų tikybą mokiniai gali mokytis pagal dalyko modulius: katalikybė ir pasaulio religijos, pašaukimai gyvenimui, Šventasis Raštas – gyvenimo kelionė arba religijos filosofija.

164.4. III klasių mokiniai, pasirinkę tikybą, mokosi ,,Katalikybė ir pasaulio religijos”, o IV – ,,Pašaukimai gyvenimui”.

165. Lietuvių kalba ir literatūra.

165.1. Išplėstiniu kursu mokoma ne daugiau kaip 20 mokinių, trūkstant specialistų – 21.

165.2. III-IV gimnazijos klasėse mokiniams skiriamas lietuvių kalbos ir literatūros modulis tobulinti rašymo įgūdžiams.

166. Užsienio kalbos.

166.1. atlikus kalbos lygio nustatymo testus ir nustačius, kad mokinio pasiekimai (nesvarbu nuo to, ar mokinys pagal pagrindinio ugdymo programą mokėsi tos kalbos kaip pirmosios, ar kaip antrosios užsienio kalbos) yra:

166.1.1. B1 lygio, pagal vidurinio ugdymo programą siūloma rinktis B2 lygio kursą;

166.1.2. A2 lygio, pagal vidurinio ugdymo programą siūloma rinktis B1 lygio kursą;

166.1.3. A1 lygio, pagal vidurinio ugdymo programą siūloma rinktis A2 lygio kursą.

166.1.4. užsienio kalbų modulių programos papildo B2, B1 arba A2 kurso programas. Mokiniai gali rinktis gimnazijoje siūlomą anglų kalbos modulio programą.

166.2. III-IV klasėse, mokinys, gimnazijai pritarus, gali keisti vieną iš dviejų kalbų ir pradėti mokytis naujos kalbos kaip trečiosios arba mokytis tris kalbas, t. y. tęsti pirmosios ir antrosios kalbų mokymąsi ir pasirinkti mokytis trečiąją (naują) kalbą.

166.3. mokinio prašymu įvertinus jo pasiekimų pažangą, III klasės kiekvieno pusmečio pabaigoje ir IV klasės pirmo pusmečio pabaigoje galima pasirinkti aukštesnį kalbos mokymosi lygį. Mokinio gebėjimai patikrinami dalyko mokytojų savarankiškai pagal Europos kalbų aplanką ir sudarytais kalbų mokėjimo lygio nustatymo testais, aprobuotais užsienio kalbų metodinėje grupėje.

167. Organizuojant matematikos mokymą:

167.1. naudojamasi IKT, skaitmeninėmis mokomosiomis programomis;

167.2. mokiniams siūloma rinktis matematikos modulius akademiniams arba praktiniams gebėjimams ugdytis.

168. Informacinės technologijos:

168.1. mokinys, rinkdamasis išplėstinį kursą III klasėje, privalo rinktis programavimo modulį;

168.2. mokiniams III gimnazijos klasėje nėra privalomas informacinių technologijų bendrasis kursas.

169. Gamtamokslinis ugdymas: be gamtos mokslų branduolio dalykų, mokiniams siūloma rinktis medicinos biologijos pasirenkamąjį dalyką, biologijos ir chemijos modulius.

170. Socialinis ugdymas. Iš pasirenkamųjų dalykų mokinys gali rinktis ekonomiką ir verslumą, teisės pagrindus ar įdomiąją istoriją.

171. Menai. Mokiniui siūloma rinktis bent vieną iš meninio ugdymo programų: dailės, muzikos ar šokio.

172. Technologinis ugdymas.

172.1. mokinys gali rinktis vieną iš technologijų programos krypčių: statybos ir medžio apdirbimo, tekstilės ir aprangos;

172.2. mokiniui, kuris I-II klasėse mokėsi pagal tekstilės programą, siūloma rinktis tekstilės ir aprangos technologijų kryptį; pagal konstrukcinių medžiagų programą – statybos ir medžio apdirbimo technologijų kryptį.

173. Fizinis ugdymas.

173.1. mokinys renkasi iš siūlomų programų: fizinis ugdymas (pagal vidurinio ugdymo kūno kultūros bendrąją programą) arba pasirinkta sporto šaka (krepšinis, tinklinis, futbolas ar atletinė gimnastika).

173.2. pagal gimnazijos vertinimo tvarką fizinis ugdymas, esant mokinio prašymui, raštu gali būti vertinamas įrašu „įskaityta“.

173.3. specialiosios medicininės fizinio pajėgumo grupės mokinių fizinis ugdymas organizuojamas, vadovaujantis gimnazijos ugdymo planu.

174. Vidurinio ugdymo programos vykdymo **III klasėje 2022-2023 m. m.** lentelė. Mokomieji dalykai, jiems skiriamų savaitinių pamokų skaičius ir mobilių grupių skaičius:

| **KURSAI****DALYKAS** | **A** | **B** |
| --- | --- | --- |
| **Dorinis ugdymas** |
| Etika  | - | 1/1 |
| Tikyba  | - | 1 |
| **Kalbos** |
| Lietuvių kalba ir literatūra  | 5 / 5 / 5 | - |
| Užsienio kalba (anglų)  | 3 / 3 /3 | 3 |
| Užsienio kalba (rusų)  | 3 | 3 |
| **Socialinis ugdymas** |
| Istorija  | 3 | 2 |
| Geografija  | 3  | 2 |
| Matematika  | 4 /4 | 3 |
| Informacinės technologijos  | 2/2 | 2  |
| **Gamtamokslinis ugdymas** |
| Biologija  | 3 | 2 |
| Fizika  | 3 | 2 |
| Chemija  | 3 | 2 |
| **Menai ir technologijos** |
| Šokis  | - | 2 |
| Dailė  | - | 2 |
| Muzika |  | 2 |
| Technologijos (statyba ir medžio apdirbimas)  | - | 2 / 2  |
| **Fizinis ugdymas** |
| Bendrasis fizinis ugdymas  | - | 2 |
| Pasirinkta sporto šaka (krepšinis)  | - | 2 |
| Pasirinkta sporto šaka (atletinė gimnastika)  | - | 2 |
| Pasirinkta sporto šaka (futbolas) | - | 2 |
| Žmogaus sauga\* | 0,25\* |
| **Pamokų, skirtų mokinio ugdymo poreikiams tenkinti, mokymosi pagalbai teikti, skaičius:** | **23** |
| **Pasirenkamieji dalykai** | **2** |
| Teisės pagrindai  | 1 |
| Braižyba  | 1 |
| **Moduliai** | **8** |
| Lietuvių kalba  |  1 / 1 / 1  |
| Matematika  | 1 /1 |
| Anglų kalba  | 1 / 1 |
| Programavimas  | 1 |
| Neformalusis vaikų švietimas klasei | 1. val. (3 savaitinės val. klasei )
 |

\* integruojama į dalykų ugdymo turinį

175. Vidurinio ugdymo programos vykdymo **IV klasėje 2022-2023 m. m.** lentelė. Mokomieji dalykai, jiems skiriamų savaitinių pamokų skaičius ir mobilių grupių skaičius:

| **KURSAI****DALYKAS** | **A** | **B** |
| --- | --- | --- |
| **Dorinis ugdymas** |
| Etika  | - | 1 |
| Tikyba  | - | 1 |
| **Kalbos** |
| Lietuvių kalba ir literatūra  | 5 / 5  | - |
| Užsienio kalba (anglų)  | 3 / 3  | 3 |
| Užsienio kalba (rusų)  | 3 | - |
| **Socialinis ugdymas** |
| Istorija  | 3 | 2 |
| Geografija  | 3  | 2 |
| Matematika  | 5  | 3 |
| Informacinės technologijos  | 2 |  |
| **Gamtamokslinis ugdymas** |
| Biologija  | 3 | 2 |
| Fizika  | 4 | - |
| Chemija  | 3 | 2 |
| **Menai ir technologijos** |
| Šokis  | - | 2 |
| Technologijos (statyba ir medžio apdirbimas)  | - | 2 / 2  |
| **Fizinis ugdymas** |
| Pasirinkta sporto šaka (tinklinis)  | - | 2 |
| Pasirinkta sporto šaka (krepšinis)  | - | 2 |
| Pasirinkta sporto šaka (atletinė gimnastika)  | - | 2 |
| Žmogaus sauga\* | 0,25\* |
| **Pamokų, skirtų mokinio ugdymo poreikiams tenkinti, mokymosi pagalbai teikti, skaičius:** | **25** |
| **Pasirenkamieji dalykai** | **4** |
| Ekonomika ir verslumas  | 2 |
| Teisės pagrindai  | 1 |
| Braižyba  | 1 |
| **Moduliai** | **9** |
| Lietuvių kalba  |  1 / 1  |
| Matematika  | 1 /1 |
| Anglų kalba  | 1 / 1 |
| Programavimas  | 1 |
| Istorija | 1 |
| Biologija | 1 |
| Neformalusis vaikų švietimas klasei | 1. val. (3 savaitinės val. klasei )
 |

\* integruojama į ugdymo turinį;

**VII SKYRIUS**

**NEFORMALIOJO ŠVIETIMO PROGRAMŲ PASIŪLA 2022-2023 M. M.**

176. Neformaliojo vaikų švietimo valandų gimnazijoje paskirstymo lentelės:

176.1. Neformaliojo švietimo valandų paskirstymas 1–4 klasėse:

|  |  |  |  |
| --- | --- | --- | --- |
| Ugdymo kryptis(būrelių skaičius) | Būrelio pavadinimas | Klasė | Valandų skaičius |
| Intelektinio ugdymo(3) | Smalsučiai kompiuterių pasaulyje | 1–3 | 2 |
| Sveikuoliai | 2–4 | 1 |
| Jaunasis laborantas | 1–2 | 1 |
| Raiškusis skaitymas | 1–4 | 1 |
| Vokalinis ansamblis ,,Dainorėliai“ | 1–4 | 1 |
| Liaudies šokio grupė ,,Lašas“ | 1–2 | 2 |
| Liaudies šokio grupė ,,Lašas“ | 3–4 | 2 |
| Origamio paslaptys | 1–4 | 1 |
| Jaunasis dizaineris | 1–4 | 1 |
| Etninės kultūros ugdymo(1) | ,,Metų ratas“ | 2–4 | 1 |
| Sporto ir sveikos gyvensenosugdymo(2) | Judėjimo džiaugsmas | 4 | 2 |
| Sporto ABC | 2,3 | 2 |
| Iš viso: 12 |   |   | 17 |

 176.2. Neformaliojo švietimo valandų paskirstymas 5–8, I-IV klasėse:

|  |  |  |  |
| --- | --- | --- | --- |
| Ugdymo kryptis(būrelių skaičius) | Būrelio pavadinimas | Klasė | Valandų skaičius |
| Meninio ugdymo (1) | Dainos studija „Melodija“ | 5–8 | 2 |
| Kraštotyrinis-etninės kultūros ugdymas(3) | Liaudies šokių kolektyvas „Lašas“ | 5–8 | 2 |
| Rankdarbių mokyklėlė | 5-8 | 2 |
| Jaunieji muziejininkai  | 5-8 | 2 |
| Sporto ir sveikos gyvensenos ugdymo(5) | Kvadrato ir ,,Drąsūs, stiprūs, vikrūs“ komandos | 5-6 | 2 |
| Mergaičių ir berniukų krepšinio būrelis  | 5-8 | 1 |
| Mergaičių ir berniukų futbolo būrelis | 5-8 | 1 |
| Tinklinio būrelis | 5-8 | 1 |
| Stalo teniso būrelis | 5-8 | 1 |
| Pilietiškumo ugdymo (1) | Jaunieji pasieniečiai  | 5-8 | 1 |
| Intelektinio ugdymo (1) | Robotikos būrelis | 7-8 | 1 |
| Iš viso: 11 | 16  |
| Gamtamokslinio ugdymo (1) | Eksperimentinė chemija  | I-II | 1 |
| Sporto ir sveikos gyvensenos ugdymo(3) | Merginų ir vaikinų futbolo būrelis  | I-II | 1 |
| Tinklinio būrelis  | I-II | 1 |
| Atletinė gimnastika | I-II | 1 |
| Meninio ugdymo (1) | Dainavimo studija ,,Gama“  | I-II | 1 |
| Kraštotyrinis-etninės kultūros ugdymas (1) | Kraštotyrininkai  | I-II | 1 |
| Intelektinis ugdymas (2) | Filosofija mokykloje | I-II | 1 |
| Debatų klubas | I-II | 1 |
| Iš viso: 8 | 8 |
| Intelektinio ugdymo (1) | Jaunųjų matematikų mokykla (VU) | III-IV | 1 |
| Meninio ugdymo(1) | Muzikos ir dainavimo studija ,,Garsų menas“  | III-IV | 2 |
| Gamtamokslinio ugdymo (1) | Eksperimentinė chemija | III-IV | 1 |
| Sporto ir sveikos gyvensenos ugdymo (2) | Graži figūra  | III-IV | 1 |
| Atletinė gimnastika | III-IV | 1 |
| Kraštotyrinis-etninės kultūros ugdymas (1) | Liaudies šokių kolektyvas ,,Lašas“ | III-IV | 2 |
| Pilietiškumo ugdymo (3) | Jaunieji pasieniečiai  | III-IV | 1 |
| Gidai ir kelionių vadovai | III-IV | 2 |
| Maironiečiai  | III-IV | 1 |
| Iš viso: 9 | 12 |
| Iš viso: 28 | 36 |

**VIII SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

177. Gimnazija, rengdama ir įgyvendindama gimnazijos ugdymo planą, užtikrindama visų mokinių įtrauktį į švietimą, šalindama kliūtis, dėl kurių mokinys patiria dalyvavimo švietime ir ugdymosi sunkumų, ir teikdama būtiną švietimo pagalbą, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

178. Gimnazija, formuodama gimnazijos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis (jei šiame skyriuje nereglamentuojama, gimnazija vadovaujasi kitomis Bendrųjų ugdymo planų nuostatomis, reglamentuojančiomis ugdymo programų įgyvendinimą) ir atsižvelgia į:

178.1. mokinio mokymosi ir švietimo pagalbos poreikius;

178.2. formaliojo švietimo programą;

178.3. mokymosi formą ir mokymo proceso organizavimo būdą;

178.4. švietimo pagalbos specialistų, gimnazijos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

179. Pradinio ugdymo individualizuotos ir pagrindinio ugdymo individualizuotos programos ir socialinių įgūdžių ugdymo programos įgyvendinimas reglamentuojamas Bendrųjų ugdymo planų 6 priede.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

180. Gimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbas ir paslaugas ugdymo procese ir kitų specialistų teikiamas pagalbas, didinančias ugdymo veiksmingumą, ir kurio:

180.1. rengimui, įgyvendinimo koordinavimui paskiriamas koordinuojantis asmuo (klasės vadovas), kuris kartu su mokytojais ir švietimo pagalbą teikiančiais specialistais, vaiku, jo tėvais (globėjais, rūpintojais) numato ugdymo ir pagalbos tikslus;

180.2. įgyvendinimui sudaromi individualūs tvarkaraščiai, kurie dera su klasės, kurioje mokinys mokosi, tvarkaraščiu, ir užtikrinama, kad mokinys gaus ugdymą ir švietimo pagalbą tokia apimtimi, kokią nustato Bendrieji ugdymo planai ir rekomenduoja mokiniui pedagoginė psichologinė ar švietimo pagalbos tarnyba;

180.3. formą nusistato VGK (2020-09-27 Nr. VGK – 11), suplanuojama įgyvendinimo, stebėsenos ir aptarimo formos bei etapai.

181. Gimnazija, rengdama individualų ugdymo planą mokiniui ir vadovaudamasi Bendrųjų ugdymo planų 75, 109, 129 punktuose nurodytu pradinio, pagrindinio ar vidurinio ugdymo dalykų programoms įgyvendinti skiriamų pamokų skaičiumi, gali:

181.1. pradinio ugdymo programoje koreguoti iki 20 procentų, o pagrindinio ugdymo programoje iki 30 procentų dalykų programoms įgyvendinti skiriamų metinių pamokų skaičiaus (nemažindama nustatyto mokiniui minimalaus pamokų skaičiaus per savaitę);

181.2. planuoti specialiąsias pamokas ir (ar) didinti pamokų, skirtų ugdymo sričiai, socialinei veiklai, ugdymui profesinei karjerai, medijų ir informaciniam raštingumui, skaičių, siekiant plėtoti asmens kompetencijas ir tenkinti ugdymosi poreikius, daugiau dėmesio skirti bendrųjų kompetencijų ugdymui, meniniam, technologiniam, sveikatos ugdymui. Mokiniams, kurių gimtoji kalba nėra lietuvių kalba, skirti pamokas lietuvių kalbai mokyti;

181.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių;

181.4. mažinti minimalų privalomą pamokų skaičių besimokantiesiems pagal pradinio ugdymo individualizuotą programą iki 10 procentų Bendrųjų ugdymo planų 75 punkte nurodytų pamokų skaičiaus per metus, didindama neformaliojo vaikų švietimo valandų skaičių, ir besimokantiesiems pagal pagrindinio ugdymo individualizuotą programą, ir Bendrųjų ugdymo planų 109 punkte nurodytų pamokų skaičiaus per metus, didindama neformaliojo vaikų švietimo ar socialinei veiklai valandų skaičių;

181.5. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

181.6. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

181.7. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų;

181.8. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų;

181.9. besimokantįjį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;

181.10. besimokančiajam pagal individualizuotą pagrindinio ugdymo programą, jei ugdymas įgyvendinamas pagal Bendrųjų ugdymo planų 109 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

181.11. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių kalbai mokyti;

182. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Bendrųjų ugdymo planų 75, 109 ir 129 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

182.1. 9–10 klasėse iš mokinio ugdymo(si) poreikiams tenkinti skiriamų pamokų ne mažiau kaip 100 pamokų per metus turi būti skiriama mokyti individualizuotai ir diferencijuotai bei karjeros valdymo kompetencijoms ugdyti;

182.2. sutrikusios kalbos ir kitos komunikacijos mokinio individualus ugdymo planas sudaromas vadovaujantis Bendrųjų ugdymo planų 75, 109 ir 129 punktais. Ugdymo plane specialiosios pamokos skiriamos tarčiai, kalbai ir klausai lavinti individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus;

182.3. įvairiapusių raidos sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 75, 109 ir 129 punktais:

182.3.1. bendroje klasėje besimokančiam mokiniui, esant galimybei, skiriamas mokytojo padėjėjas;

182.3.2. individualiame ugdymo plane numatomi elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

182.3.3. siekiama turėti pritaikytą mokiniui nuolatinę mokymosi vietą. Įrengiama kiek įmanoma labiau nuo triukšmo izoliuota erdvė už klasės ribų (numatomas relaksacijos kambarys), kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

182.3.4. rengiant individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo instrumentus netinkamo elgesio priežastims nustatyti bei reikalingų įgūdžių ugdymo strategijoms parinkti;

182.3.5. siekiant atsižvelgti į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdiniu, garsiniu ir kt.) ir įtraukti mokinį į veiklas būtina pagal jo pomėgius, naudoti vizualines užuominas ugdymo procese ir jo mokymosi vietoje, pasirinkti individualiame ugdymo plane numatytą mokymosi pasiekimų vertinimo ir individualios pažangos stebėjimo formą;

182.3.6. sudarant tvarkaraščius individualiam ugdymo planui įgyvendinti, siekiama užtikrinti sąlygas ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones;

182.3.7. užtikrinti, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).

183. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

184. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 28 punkto nuostatomis.

185. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

186. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą arba socialinių įgūdžių ugdymo programą, mokymosi pasiekimai vertinami pusmečiais. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi gimnazija/mokytojai vadovaudamiesi gimnazijos vertinimo tvarka (vertinimo įrašai „įskaityta“, „neįskaityta“, aprašai, pažymiai ir kt.).

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

187. Švietimo pagalbą mokiniui užtikrina gimnazija.

188. Švietimo pagalba, ją teikiantys specialistai, tikslai ir intensyvumas mokiniui numatomi mokinio pagalbos plane.

189. Švietimo pagalbą teikiantys specialistai padeda įveikti mokymosi sunkumus, šalindami priežastis, dėl kurių mokinys patiria mokymosi sunkumų ir susiduria su kliūtimis dalyvauti ugdymo procese, bendradarbiaudami dirba komandose kartu su mokytojais ir kitais specialistais, teikiančiais pagalbą mokiniui, mokinio tėvais (globėjais, rūpintojais), teikia konsultacinę pagalbą ir įgalina mokinio tėvus (globėjus, rūpintojus), kitus, teikiančius paslaugas ir pagalbas, padėti mokiniui ugdytis, sudaryti sąlygas mokytis ir užtikrinti jo gerovę.

190. Švietimo pagalba mokiniui teikiama laikinai ar pastoviai ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

191. Švietimo pagalbos teikimo formos parenkamos mokiniui individualiai, jos gali būti specialiosios pamokos, pratybos, konsultacijos, pagalba ugdymosi veiklose, savirūpos procese ir kt.:

191.1. specialioji pamoka, skirta mokymosi sunkumams ar sutrikimams, kylantiems dėl įgimtų ar įgytų sutrikimų, įveikti, išskirtiniams asmens gabumams ugdyti;

191.2. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, vykdomos individualiai ar grupėmis (2–8 mokiniai).

**PENKTASIS SKIRSNIS**

**SOCIALINIŲ ĮGŪDŽIŲ UGDYMO KLASĖS PROGRAMOS ĮGYVENDINIMAS**

192. Socialinių įgūdžių ugdymo programa, įgyvendinama gimnazijos klasėse, skirtose specialiųjų ugdymosi poreikių turintiems mokiniams, mokiniui rengiama, atsižvelgiant į švietimo pagalbos tarnybos rekomendacijas.

193. Gimnazija, įgyvendindama socialinių įgūdžių ugdymo programą, renkasi organizavimo formą, ugdymo turinį pateikia dalykais arba veiklomis, atsižvelgdama į asmens galias.

194. Įvairių socialinio ugdymo, technologinio (darbinio) ugdymo ir (ar) savarankiškumo ugdymo veiklų pamokų skaičių keičiamas, atsižvelgiant į mokinių gebėjimus, gimnazijos galimybes, tėvų (globėjų, rūpintojų) ir mokinių pageidavimus. Veiklos keičiamos dalykais, atsižvelgiant į mokinio galias ir gebėjimus, ir kai ugdymas teikiamas laikinojoje grupėje kartu su kitų klasių mokiniais. Veiklos gali būti integruojamos, jungiamos, keičiamos, siūlomos naujos, atsižvelgiant į mokinių ugdymosi poreikius, sąlygas.

195. Socialinių įgūdžių ugdymo programai įgyvendinti (mokymas gimnazijoje) skiriamų valandų skaičius per metus ir savaitę **2022‒2023 m. m.:**

|  |  |  |
| --- | --- | --- |
|  **Ugdymo metai****Dalykai / veiklos sritis** | **I** | **II** |
| Bendrojo ugdymo veiklos / dalykai: | 444 (12) | 444 (12) |
| Dorinis ugdymas (etika) | 37 (1) | 37 (1) |
| Komunikacinė veikla (lietuvių k.) | 148 (4) | 111 (3) |
| Užsienio kalbos mokymas (anglų kalba) | - | 37 (1) |
| Užsienio kalbos mokymas (rusų kalba) | - | 37 (1) |
| Pažintinė veikla (biologija) | 74 (2) | 74 (2) |
| Orientacinė veikla (matematika) | 37 (1) | 37 (1) |
| Pažintinė veikla (geografija) | 37 (1) | 37 (1) |
| Fizinė (sveikatos ugdymo) veikla  | 74 (2) | 74 (2) |
| Meninė veikla (dailė) | 37 (1) | - |
| *Mokinių specialiesiems ugdymosi poreikiams tenkinti skiriama veikla:* | 444 (12) | 518 (14) |
| Socialinio, technologinio, meninio ugdymo veikla: |  |  |
| meninio ugdymo veikla (muzika) | 37 (1) | 37 (1) |
| meninio ugdymo veikla (dailė) | 37 (1) | 37 (1) |
| socialinio ugdymo veikla | 74 (2) | 74 (2) |
| Savarankiškumo ugdymas | - | 37 (1) |
| Technologinių, verslumo įgūdžių ugdymo, praktinė, projektinė veikla, pažinties su profesijomis veikla: |  |  |
| praktinė veikla (chemija) | 74 (2) | 74 (2) |
| projektinė veikla (gamtamokslinis ugdymas) | 37 (1) | 37 (1) |
| projektinė veikla (matematika) | 37 (1) | 37 (1) |
| projektinė veikla (informacinės technologijos) | 37 (1) | 74 (2) |
| projektinė veikla (technologijos) | 74 (2) | 74 (2) |
| pažinties su profesijomis veikla | 37 (1)  | 37 (1) |
| **Iš viso mokiniui valandų** | **24** | **26** |
| **Neformalus švietimas** |  | **1** |
| **Iš viso valandų** | **25** | **27** |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  |  |